Morfologinen sija eli sijamuoto (kaasus) on nominin taivutusmuoto. Sen avulla ilmaistaan nominin suhdetta lauseen muihin jäseniin.\nJotkin kielitieteen suuntaukset, muun muassa sijakielioppi, nimittävät sijoiksi myös todellisten lauseiden pohjana olevan merkitysrakenteen kategorioita eli syväsijoja. Niitä oletetaan olevan pieni, rajallinen määrä ja ne voivat todellisissa ilmauksissa toteutua eri tavoin. Esimerkiksi syväsija väline ilmaistaan suomen kielessä usein morfologisella adessiivisijalla (Avasin oven avaimella), mutta joskus myös nominatiivilla (Avain avasi oven).\nUralilaisissa kielissä, joihin suomi kuuluu, ja indoeurooppalaisissa kielissä sijamuotojen määrä on kulkenut enimmäkseen eri suuntiin. Molemmissa on alun perin ollut noin seitsemän tai kahdeksan sijaa, mutta nykyään uralilaisille kielille tyypillistä on, että niissä on paljon enemmän sijoja kuin indoeurooppalaisissa.\n2.1 Kieliopilliset sijat\n3 Sijat eri kielissä\n3.1.1 Sijojen suomenkieliset nimet\n3.6 Romaaniset kielet\nSijamuotokategoriat ja niiden tunnukset voivat olla ikivanhoja. Esimerkiksi indoeurooppalaisissa ja uralilaisissa kielissä on sijapäätteitä, jotka voidaan palauttaa jopa varhaisimpiin pääteltävissä oleviin kantakielivaiheisiin. Näistä sijapäätteistä ei siis varmuudella tiedetä, palautuvatko ne itsenäisiin sanoihin.\nMonissa kielissä on myös sijoja, jotka ovat osoitettavissa kieliopillistumisen tuloksiksi. Sijojen muodostuminen on tällöin osa laajempaa kiertokulkua, jossa sanan ja sijapäätteen muodostama kokonaisuus leksikaalistuu postpositioksi ja muuttuu lopulta aidoksi sijapäätteeksi. Kierros voi alkaa uudelleen, kun uusista sijamuodoista muodostuu jälleen leksikaalistuneita adverbeja. Havainnollinen esimerkki sijojen syntymekanismista on itämerensuomalaisten kielten kanssa-postpositiosta muodostunut komitatiivi. Alun perin sana kanssa on ollut kansa-sanan inessiivimuoto (kansassa)lähde?, mutta on myöhemmin leksikaalistunut postpositioksi. Viron kielessä kehitys on edelleen jatkunut ja postpositiosta on muodostunut sijapääte -ga, esimerkiksi kalaga ’kalan kanssa’. Vastaavasti vatjassa komitatiivin sijapääte on -kaa, esimerkiksi kalaakaa, ja liivissä -ks, esimerkiksi kalaks. Karjalassa ja vepsässä komitatiivi on syntynyt vastaavalla tavalla, mutta sijapäätteen pohjana on ollut kera-postpositio, josta on muodostunut genetiivin kanssa sijapääte -nke, esimerkiksi kalanke. Suomen puhekielessä on yleistynyt viime aikoina uusi komitatiivia vastaava postpositioilmaus, esimerkiksi kalan kaa (tai kalankaa) ’kalan kanssa’, mutta sen mahdollinen kehittyminen aidoksi osaksi suomen kielen sijajärjestelmää vaatii hyvin pitkän ajan – jopa satoja vuosia, kuten muissakin itämerensuomalaisissa kielissä.\nSijat voidaan jakaa merkityksensä ja käyttötarkoituksensa mukaan ryhmiin. Suomalaisessa kielioppitraditiossa on totuttu erottamaan toisistaan kieliopilliset sijat ja paikallissijat.\nKieliopilliset sijat[muokkaa | muokkaa wikitekstiä]\nKieliopillisiksi sijoiksi nimitetään sijoja, joilla ilmaistaan keskeisimpien lauseenjäsenten, kuten subjektin tai objektin, tehtäviä.\nNominatiivi[muokkaa | muokkaa wikitekstiä]\nNominatiivi (latinan verbistä nominare ’nimetä’) eli nimentö ilmaisee akkusatiivikielissä tekijää eli lauseen subjektia. Suomen kielessä nominatiivi on päätteetön ja monikon tunnuksena on -t.\nAkkusatiivi[muokkaa | muokkaa wikitekstiä]\nAkkusatiivi (latinan verbistä accusare ’syyttää’) eli kohdanto ilmaisee akkusatiivikielissä tekemisen kohdetta eli lauseen objektia. Suomen kielessä on erillinen akkusatiivi vain persoonapronomineilla (minut, sinut, hänet, meidät, teidät, heidät) ja kuka/ken-pronominilla (vain yksikössä oma akkusatiivimuoto: kenet; monikossa käytetään monikon nominatiivia: ketkä).\nGenetiivi[muokkaa | muokkaa wikitekstiä]\nGenetiivi (latinan verbistä gignere ’synnyttää, luoda’) eli omanto ilmaisee omistajaa. Suomessa sillä on myös monia muita tehtäviä. Sen sijapääte on yksikössä -n ja monikossa -in, -en, -den, -ten tai -tten. Genetiivi on hyvin yleinen sijamuoto eri kielissä. Esimerkki: Koiran luu on hukassa.\nDatiivi[muokkaa | muokkaa wikitekstiä]\nDatiivi (latinan verbistä dare ’antaa’) ilmaisee tekemisen vaikutusaluetta. Suomessa ei ole erillistä datiivia, vaan sen tilalla käytetään tavallisesti allatiivia (annoin ruokaa kissalle) tai genetiiviä (sinun täytyy lukea). Datiivi kuuluu muun muassa liivin, saksan, unkarin ja venäjän sijamuotoihin.\nErgatiivi[muokkaa | muokkaa wikitekstiä]\nErgatiivi (latinan sanasta erga ’kohtaan’) ilmaisee transitiivisen verbin subjektia. Se esiintyy ns. ergatiivikielissä, joita ovat muun muassa baski, sumeri, samoa, berberikielet, eskimo-aleuttilaiset kielet sekä monet Australian ja Kaukasian alueen kielistä.\nAbsolutiivi[muokkaa | muokkaa wikitekstiä]\nAbsolutiivi ilmaisee transitiivisen verbin objektia ja intransitiivisen verbin subjektia. Se esiintyy ergatiivin parina ergatiivikielissä ja on tavallisesti päätteetön sija. Absolutiivia pidetään yleensä nominin perusmuotona kielessä, jossa ei ole nominatiivia.\nPaikallissijat[muokkaa | muokkaa wikitekstiä]\nPaikallissijojen, toisin kuin kieliopillisten sijojen, lauseopillinen tehtävä on aina samantapainen: paikallissijaiset lauseenjäsenet toimivat useimmiten adverbiaaleina eli verbin tai koko lauseen määritteinä, joilla ilmaistaan esimerkiksi paikkaa tai aikaa.\nPaikallissijat ilmaisevat sijaintia, liikettä johonkin paikkaan tai liikettä sieltä pois. Näiden kolmen merkityksen mukaisesti käytetään yleisnimityksiä olosija, tulosija ja erosija. Tulo- ja erosijoja voidaan yhteisesti nimittää suuntasijoiksi. Muun muassa uralilaisissa kielissä tällaisia kolmen paikallissijan sarjoja syntyy usein useampiakin. Tällöin voidaan, kuten monissa uralilaisissa kielissä, erottaa toisistaan sisä- ja ulkopaikallissijat: esimerkiksi suomen sisäpaikallissijat (inessiivi, elatiivi, illatiivi) ilmaisevat kolmiulotteisen kappaleen sisällä olemista tai kiinteää yhteyttä, ulkopaikallissijat (suomen adessiivi, ablatiivi, allatiivi) päällä, ulkopinnalla, lähistöllä tai myös jonkun hallussa tai omistuksessa olemista. Vepsässä ja unkarin murteissa tunnetaan paikallissijasarja, jolla ilmaistaan jonkun luona olemista, luokse menemistä tai luota tulemista.\nPaikallissijoilla, kuten paikan ilmauksilla yleensäkin, on usein myös temporaalinen eli aikaa ilmaiseva tehtävä. Lisäksi paikallissijoilla voi olla habitiivisia eli omistusta tai hallussapitoa ilmaisevia tehtäviä (suomessa ulkopaikallissijat, permiläisissä kielissä samantapaiset ns. l-sijat). Tehtäviltään eriytyneempien sijasarjojen syntyessä alkuperäisten paikallissijojen jatkajat voivat jäädä ns. yleisinä paikallissijoina käyttöön esimerkiksi abstraktimpiin tehtäviin (kuten alkuperäisen uralilaisen lokatiivin jatkaja suomen essiivinä ja alkuperäisen separatiivin jatkaja suomen kielen partitiivina).\nSijaintia tai liikettä ilmaisevien tehtäviensä lisäksi paikallissijoilla on vähemmän konkreettisia tehtäviä esimerkiksi tilanilmauksissa tai ns. rektioadverbiaaleissa (so. tietyn verbin määritteen on oltava tietyssä sijassa, esimerkiksi suomessa uskoa-verbin yhteydessä illatiivissa).\nOlo-, ero- ja tulosijojen lisäksi joissain uralilaisissa kielissä on paikallissijoja, jotka ilmaisevat esimerkiksi liikettä kohteen ohi tai kautta (mm. suomen prolatiivi), kohdetta kohti (approksimatiivi), kohteeseen asti (terminatiivi) tms.\nSuomessa on hyvin vaihteleva käytäntö, missä kotimaisissa paikannimissä käytetään paikallisuutta ilmaistaessa sisä-, missä ulkopaikallissijoja. Säännön mukaan käytetään niitä muotoja, joita kyseisellä paikkakunnalla on totuttu käyttämään (esimerkiksi Turussa, Turusta, Turkuun, mutta Tampereella, Tampereelta, Tampereelle). Vain muutamia suuntaa antavia ohjeita voidaan antaa siitä, mitkä paikannimet taipuvat sisä-, mitkä ulkopaikallissijoissa. Ehkä kaikkein selvin näistä ohjeista on se, että -la/-lä-päätteiset paikannimet ovat sisäpaikallissijoissa.\nSijat eri kielissä[muokkaa | muokkaa wikitekstiä]\nSijamuodot suomen kielessä\nNominatiivi – Talo on helppo sana.\nGenetiivi -n En pidä tämän talon väristä.\nAkkusatiivi – tai -n Maalaan talon. Auta maalaamaan talo!\nIllatiivi -an, -en, ym. Menen hänen taloonsa.\nKävelin talolta toiselle.\nAllatiivi -lle Koska saavut talolle?\nKäytätkö tätä hökkeliä talona?\nTranslatiivi -ksi Muutan sen taloksi.\nKomitatiivi -ne- Hän vaikuttaa varakkaalta monine taloineen.\nOn vaikeaa elää talotta.\nInstruktiivi -n He levittivät sanomaansa rakentaminsa taloin.\nSuomen yleiskielessä on 15 sijaa: nominatiivi, akkusatiivi, genetiivi, partitiivi, essiivi, translatiivi, inessiivi, illatiivi, elatiivi, adessiivi, allatiivi, ablatiivi, abessiivi, instruktiivi ja komitatiivi. Kolme viimeksi mainittua ovat harvinaistumassa. Murteissa esiintyy lisäksi eksessiivi. Kaikki kielioppikirjat eivät ole pitäneet suomen akkusatiivia eri sijana, koska persoonapronomineja lukuun ottamatta se esiintyy aina jonkun muun sijan kaltaisena. Sijat ilmaistaan sijapäätteillä.\nMääritelmällinen raja sijamuotojen ja adverbijohdannaisten välillä ei suomessa ole aivan yksiselitteinen; joskus myös prolatiivi luetaan sijamuodoksi, mahdollisesti eräät muutkin johdannaistyypit, joita käytetään vain muutamista sanoista. Osa näistä on nykykielestä muuten hävinneitä sijoja, jotka ovat jäänteitä uralilaisesta kantakielestä. Kysymys siitä, nimitetäänkö näitä muotoja sijamuodoiksi vai adverbijohdoksiksi, on tulkinnanvarainen, koska näissä muodoissa taipuvat vain muutamat sanat. Tällaisia suomesta kuvattuja adverbisijamuotoja ovat superessiivi, delatiivi, sublatiivi, latiivi, temporaali, kausatiivi, multiplikatiivi, distributiivi, temporaalinen distributiivi, situatiivi, oppositiivi, separatiivi ja lokatiivi.\nToisaalta esimerkiksi instruktiivia käytetään etupäässä vain tietyissä vakiintuneissa yhteyksissä, jotka miltei yhtä hyvin voitaisiin käsittää myös adverbeiksi.\nSijojen suomenkieliset nimet[muokkaa | muokkaa wikitekstiä]\nNominien sijamuodoilla on ollut vanhastaan käytössä suomenkieliset nimet:\nnominatiivi – nimentö\nakkusatiivi – kohdanto\ngenetiivi – omanto\nessiivi – olento\npartitiivi – osanto\ntranslatiivi – tulento\ninessiivi – sisäolento\nelatiivi – sisäeronto\nillatiivi – sisätulento\nadessiivi – ulko-olento\nablatiivi – ulkoeronto\nallatiivi – ulkotulento\nabessiivi – vajanto\ninstruktiivi – keinonto\nkomitatiivi – seuranto\nSijojen suomenkieliset nimet kehittyivät vähitellen, ja aiemmin on esiintynyt muitakin nimimuotoja. Niitä käytettiin kouluopetuksessa vielä 1960-luvulla, ja oppikirjoissa ne esiintyivät vielä 1970-luvun alussa.\nViron sijasto on pääosin samanlainen kuin suomen, mutta instruktiivi elävänä sijamuotona puuttuu. Virossa esiintyy kuitenkin terminatiivi, joka suomen kielestä puuttuu.\nSaksassa on neljä sijaa: nominatiivi, datiivi, akkusatiivi ja genetiivi. Itse substantiivilla on vain harvoja sijapäätteitä. Sijataivutuksessa tärkeämmässä osassa ovat artikkelit. Genetiivi on puhekielestä nykyään lähes hävinnyt, mutta kirjakielessä on edelleen elinvoimainen.\nRuotsissa on aiemmin ollut samat neljä sijaa kuin saksassa, mutta nykyään vain nominatiivi ja genetiivi. Niiden lisäksi ruotsissa persoonapronomineilla on akkusatiivimuodot, joita kutsutaan myös objektimuodoiksi.\nEnglannissa ei varsinaisesti katsota olevan sijamuotoja lainkaan (paitsi luonnollisesti nominatiivi). Genetiivistä on jäänteenä s-pääte, mutta sitä käytetään niin harvoissa sanoissa (melkein vain elollista olentoa tarkoittavissa), ettei sitä pidetä enää varsinaisena sijapäätteenä.\nRomaanisissa kielissä – romanian kieltä lukuun ottamatta – sijataivutusta ei enää ole. Ainoa sija on nominatiivi.\nVenäjässä on kuusi sijamuotoa: nominatiivi, genetiivi, datiivi, akkusatiivi, instrumentaali ja prepositionaali. Venäjän kielessä sijamuodoissa taipuvat niin substantiivit, adjektiivit, pronominit kuin partisiipitkin.\n↑ Ikola, Nykysuomen käsikirja s. 25–36. Weilin + Göös 1986 ISBN 951-35-3858-3\n↑ Riitta Hyvärinen, Petri Lauerma, Kuka keksi sisäolennon? Kielikello 2/2009\nNoudettu kohteesta ”https://fi.wikipedia.org/w/index.php?title=Sija&oldid=20568560”\nSivua on viimeksi muutettu 1. heinäkuuta 2022 kello 11.50.


Soininvaara vaatii Suomen elinkeinorakenteen muuttamista - Kotimaa - Uutiset - MTV.fi\nJulkaistu 15.11.2003 13:09\nOsmo SoininvaaraVihreän liiton puheenjohtaja Osmo Soininvaara vaatii Suomen elinkeinorakenteen muuttamista. Hän korosti vihreän valtuuskunnan kokouksessa Tampereella, että palvelualojen asemaa on parannettava.\nSoininvaara jatkoi jo viime kevään puoluekokouksessa aloittamaansa keskustelua siitä, että nykyhallitus edustaa taantuvia elinkeinoja. Hän sanoi pelkäävänsä, ettei palvelualojen asemaa paranneta; sen sijaan tuetaan elinkeinoja, joilla ei ole tulevaisuutta. Soininvaaran mielestä nykytilanteessa on suuri virhe tarrautua menneeseen ja pyrkiä suurin kustannuksin jarruttamaan vääjäämätöntä kehitystä. - Tämä riski on olemassa, kun meillä on hallitus, joka niin leimallisesti edustaa taantuvia elinkeinoja, hän arvosteli. Hän muistutti, että eräiden arvioiden mukaan Suomeen voitaisiin palvelualoille luoda jopa 200 000 uutta työpaikkaa. Soininvaara korosti, että globalisaatioon valmistautuminen vaatii muutoksia. Hän muistutti, että kun ns. Kiina-ilmiö etenee, Suomesta siirtyy paljon työpaikkoja halvan työvoiman maihin. Nämä menetettävät työpaikat ovat vähän koulutusta vaativia, mikä uhkaa kärjistää yhteiskunnallisia eroja ja alueellisia ongelmia. Soininvaara muistutti, että turvassa eivät ole hyvin koulutetut työpaikatkaan. Kiina ja Intia kouluttavat vuodessa yhteensä yli miljoonaa insinööriä, eivätkä nämä ole huonoja insinöörejä. Yhdysvalloista on muutamassa vuodessa siirtynyt noin 200 000 asiantuntijatehtävää kehitysmaihin. Soininvaara huomautti, että tämä ilmiö saavuttaa ennen pitkää Suomenkin. - Insinöörin työtä on helpompi siirtää kuin tuotantoa, hän varoitti. "Hallitus näpertelee"Soininvaara kiinnitti myös huomiota siihen, että globalisaation ansiosta monen kehitysmaan elintaso kasvaa. Hän huomautti, että kun kehitysmaat vääjäämättä - ja oikeutetusti - lisäävät omaa energiankulutusta, teollisuusmaiden on sitä vähennettävä. Soininvaara ilmoittautui niiden joukkoon, jotka pitävät hallituksen veropäätöksiä näpertelynä. - Hallituksen veronäpertelyn sijasta tarvitaan massiivista muutosta verotuksen rakenteeseen. Verotusta pitää siirtää dramaattisesti siihen suuntaan, että luonnonvarojen tuhlausta verotetaan olennaisesti enemmän kuin työn verotusta. Soininvaara korosti, että Suomen liikenne kuluttaa yksinkertaisesti liikaa energiaa. Erityisen harmillista on hänen mielestään liikenneministeriön ja valtiovarainministeriön nuiva suhtautuminen rautateihin. Rataverkon pääseminen rapistumaan merkitsee hänen mielestään, että kansallisomaisuus on menetetty. Soininvaara vaati myös, että lentoliikenteen polttoaineet on saatava verotuksen piiriin siinä, missä muutkin polttoaineet. (MTV3-STT)\nAhtisaari NATO-kansanäänestystä vastaan\nJaakonsaari: Suomi voisi liittyä poliittiseen Natoon


Nile Rodgers: Adventures in the Land of the Good Groove (US Mirage album 1983, CD reissue by Funky Town Grooves, 2008) - CD-levyarvio\nOriginal release on US Mirage 1983\nCD-uudelleenjulkaisu vuodelta 2008/2014, Funky Town Grooves (USA)\n1) The Land Of The Good Groove 2) Yum - Yum 3) Beet 4) Get Her Crazy 5) It's All In Your Hands 6) Rock Bottom 7) My Love Song For You 8) Most Down\n9) The Land Of The Good Groove (Extended Version) 10) Yum - Yum (Extended Version)\nVuosi 2008 oli FTG:lle vielä ankeaa aikaa, kun yhtiön ison merkin julkaisut olivat kehnosoundisia piraatteja, ja yhtiöllä olivat oikeat lisenssit lähinnä vain Mirage-levymerkin jäämistöön, josta FTG julkaisi myös tämän vuoden 1983 Nile Rodgersin sooloalbumin. Siitä oli jossain vaiheessa myös Wounded Bird -levymerkin uusintapainos, mutta sekä Wounded Bird-painos että FTG:n vuoden 2008 painos myytiin loppuun, ja hintapyynnöt hilautuivat taas naurettavuuksiin. Niinpä nyt kun FTG on vuonna 2014 ottanut uusintajulkaisuja vanhoista loppuunmyydyistä albumeistaan, tämä levy on ollut yksi tervetulleimmista julkaisuista.\nVuonna 1983 vanha Chic-soundi oli jo passé muodista, ja Nile Rodgersin oli varmasti otollinen aika kokeilla uusia soundeja soololevyllä. Chicin viimeinen Atlantic-levyhän (Believer) julkaistiin myös vuonna 1983, ja seuraavaa Chic-levyä saatiinkin odottaa aina vuoteen 1992, jolloin ilmestyi Chic-ism Warnerilla. Elettiin post-disko-aikakautta, ja listasoundit olivat siirtyneet konerytmeihin ja syntetisaattoreihin.\nNile Rodgersin tutun soundinen rytmikitarointi oli toki pääroolissa ja tunnistettavissa, vaikka pohjalta puuttuivatkin sitten Bernard Edwardsin notkeat bassokuviot, Chicille tutut jouset ja heleä-ääniset tyttökuorot. Meno on hieman rokkaavampaa ja teknompaa, mutta kyllä tässä sitä albumin otsikon lupaamaa groove-menoa on silti riittämiin, että varmasti monet vanhat Chic-fanit viihtyvät mukana.\nFunk-näkökulmasta parhaat raidat ovat Yum Yum ja Rock Bottom, joissa Nilen sähäkkä rytmikitarointi vuorottelee funk-maisten hokemien ja kertosäkeiden kanssa. Miehen kitarakuviointi yksin luo jo melkoisen grooven, ja melodiathan ovat Chicillä aina olleet simppeliä hokemaa. Nämä kaksi raitaa ovatkin lähinnä Chiciä. Käytännössä kyllä taustalla soittivat myös Chicin muut avainhahmot, ml. Bernard Edwards ja Tony Thompson rummuissa.\nTotta kai Nile joutui myös sitten kokeilemaan tekno- ja syntiikka-orientoituneita trendejä, ja vocoderia, elektro-rytmejä ja myös rock-soundista kitarasooloa ujutetaan joukkoon muilla raidoilla. Albumin ja sen singlelohkaisujen (Yum Yum ja nimikappale) totaalinen floppaaminen listoilla kielii kuitenkin siitä, että Chicin ostava yleisö oli diskokansaa, jota ei Nilen kokeilut uusien soundien kanssa kiinnostanut. Nykyinen levyn ostajakunta muodostuu sitten selvästikin vanhoista soul/funk-diggareista, jotka retro-nostalgiassa hakeutuvat vanhoihin Chic-soundeihin. Näitä faneja riittää kyllä ostamaan tämäkin tuhannen tai kahden kopion uusintapainos loppuun varmasti ripeässä tahdissa.


Päävalmentaja ei odottanut mäkiviikosta tulevan helppoa, mutta suomalaishyppääjien tuska ja taaperrus yllätti silti – "Tasomme ei tyydytä" | Yle Urheilu | yle.fi\nAntti Aalto oli jälleen suomalaismäkihyppääjien valopilkku Keski-Euroopan mäkiviikolla. Päävalmentaja Lauri Hakolan mukaan suomalaishyppääjien taso ei riitä tällä hetkellä kansainväliselle huipulle.\n6.1.2020 klo 20.09päivitetty 6.1.2020 klo 20.31\nAntti Aalto selviytyi parhaana suomalaishyppääjänä Keski-Euroopan mäkiviikolla kerran pisteille.AOP / imago sportfotodienst\nSuomalaisten mäkimiesten suoritukset Keski-Euroopan mäkiviikolla noudattivat alkukauden kanssa samaa kaavaa. Ainoa valonpilkahdus oli Antti Aalto, joka pystyi hyppäämään kolmesta karsintakisasta varsinaiseen kilpailuun ja kerran maailmancupin pisteille. Aalto sijoittui Innsbruckin osakilpailussa 24:nneksi.\nEetu Nousiaisella ja Niko Kytösaholla sen sijaan oli suuria vaikeuksia, eikä edes Nousiaisen vaihtuminen Andreas Alamommoon tuonut tuloksiin parannusta. Kolmikko onnistui vain muutamaan otteeseen harjoituksissa, mutta karsintahypyt jäivät kauaksi parhaasta.\n– Alkukauteen peilaten tiesimme, ettei helppoa mäkiviikkoa ole tulossa, mutta siitä huolimatta on ollut vielä vaikeampaa, mitä odotin, päävalmentaja Lauri Hakola myönsi Yle Urheilulle.\n– Tuloksellisesti tämä on pettymys. Selittelyt eivät auta. Tasomme ei riitä tällä hetkellä.\nMäkiviikon ohjelma on tiivis ja epäonnistumisten purkaminen tässä aikataulussa on ollut varsin haasteellista. Hakolan mukaan reissaaminen on helpompaa, jos hyppy kulkee, mutta hän ei myöskään ole halunnut hyppääjien ottavan tilannetta turhan raskaasti.\n– Siinä vaiheessa kun tekeminen menee ryppyotsaiseksi vääntämiseksi, niin ei se ainakaan helpota. Tämä laji on sellainen, että pakottamalla ei tulosta tule.\nTaso ei tyydytä\nSuomen mäkimaajoukkueella oli tähän kauteen tavoite, että se saisi kaksi miestä taistelemaan tasaisesti toisen kierroksen paikoista maailmancupin osakilpailuissa.\n– Kun katsoo tuloslistoja, niin tähän tavoitteeseen ei ole päästy. Antti on ollut satunnaisesti toisella kierroksella, Niko on ollut kerran. Tasomme ei tyydytä tällä hetkellä.\nHakolan mielestä Aalto hyppää tällä hetkellä satunnaisesti kohtuullisen hyviä hyppyjä, mutta hänen parhaat hyppynsä eivät kuitenkaan ole olleet yhtä hyviä kuin hänen viime kauden parhaimmat hyppynsä. Niillä Aalto oli parhaimmillaan kymmenen parhaan joukossa.\nToisaalta Aallon alkukausi meni piloille nilkkavamman takia. Hän joutui kolmen viikon hyppäämistauolle juuri silloin, kun mäkihyppääjät siirtyivät lumille.\nHakolan mukaan nyt onkin parasta, että Aalto ja Kytösaho keskittyvät harjoitteluun Kuopiossa. Seuraavaan maailmancupin osakilpailuun Val di Fiemmeen matkaavat Alamommo ja Jarkko Määttä. Kytösaho ja Aalto palaavat maailmancupin kisaan todennäköisesti parin viikon päästä Titisee-Neustadtissa.\n– Antti ja Niko tarvitsevat nyt harjoituksia ilman paineita ja vähän kovemmilla vauhdeilla. Pyrimme löytämään harjoituksista heille parempaa suorituskykyä ja heidän omaa tasoaan takaisin.\nUrheilijoilla yksilöllisiä haasteita\nHakola vakuuttaa, etteivät Suomen joukkueen hyppääjien huonot tulokset johdu ainakaan harjoittelun puutteesta, sillä hänen mielestään harjoituksia on ollut ennen kauden alkua ja sen jälkeenkin riittävän paljon.\n– Ei tämä yrityksestä ole kiinni, hän naurahti ja myönsi, että mäkihyppy on ennen kaikkea itseluottamuslaji.\n– Eri urheilijoilla on yksilöllisiä haasteita. Nikon ja Antin kohdalla ongelmat ovat enemmänkin tekniikassa. Tekniikan taakse taas nivoutuu eri asioita, muun muassa tämä itseluottamus.\nTulevan puolentoista viikon aikana Aalto ja Kytösaho pureutuvat mäkiharjoituksissaan ennen kaikkea hyppäämisen tekniikkaan. Hakola on luottavainen siihen, että kisakauden jatkuessa molemmat löytävät jälleen hyvän hyppyvireen.\n– Yritämme saada heidän hyppäämisen tekniikkansa takaisin uomiinsa. Sitä kautta myös heidän itseluottamuksena voi kehittyä, Hakola toivoi.\nAntti Aalto ainoana suomalaisena Bischofshofenin mäkikisaan – avauskierroksella edessä haaste: "Antilla kova paikka"\nAntti Aalto venytti maailmancupin pisteille Innsbruckissa – Marius Lindvik jälleen ykkönen, Ryoyu Kobayashi romahti


Jyrki Sukulan uusi tv-ohjelma ohjaa nuoria työelämään | Nelonen.fi\n2051 uutta julkaisua\nJyrki Sukulan uusi tv-ohjelma ohjaa nuoria työelämään\nTorstai 18.2.2016 klo 11.02\nKuppiloita ja hotelleja viime vuodet television puolella kuntoon laittanut Jyrki Sukula valmistelee uutta televisio-ohjelmaa. Huhti-elokuun välisenä aikana kuvattavassa ohjelmassa ohjataan kahdeksaa nuorta työn pariin. Sukula tulee kouluttamaan nuoria ravinto-alalle ja avustaa heitä myös työpaikan saannissa.\nSukula kertoi Korporaatiolle, että 15-vuotiaana hän itse sai aikanaan apua ravintola-alan ammattilaisilta ja tämä sai pelkän peruskoulupohjan omaavan Jyrkin oikeaan suuntaan. Nyt Jyrki haluaa omalta osaltaan auttaa puolestaan muita.\nOhjelmaan haetaan kahdeksaa kouluttamatonta 17-25 –vuotiasta pääkaupunkiseutulaista nuorta. Haku on käynnissä 15.3 asti osoitteessa nelonen.fi.


Hevoset-messut Tampereella, bling-bling! | Aikuisratsastajan muistin virkistykseksi\nHevoset-messut Tampereella, bling-bling!\nMessuilla on tarjolla todella paljon bling-blingiä sitä haluaville! Jos aikaisempina vuosina sitä on ollut tarjolla aika mehevästi varusteissa ja tekstiileissä, oli messuilla sitä nyt entistä useammassa muodossa ja laajemmassa määrin.\nOlin etukäteen päättänyt vierailla muutamilla koruja esittelevillä ständeillä ja tutustua vähän tarkemmin niihin. Sen lisäksi harakansilmäni havaitsivat myös muut kiiltävät tavarat ihan kiitettävästi 🙂 Onneksi ostoslistalla ei tosiaan ollut yhtään asiaa, joten messuostokset jäivät messulakuun (jossa ainoa bling-bling oli kirpeä kuorrute).\nEhdottomasti messujen kauneimmat otsapannat. Cee-ruuna ei todennäköisesti kuitenkaan osaisi näitä arvostaa…\nKaunein somiste messuosastoilla. Tuollaisen voisi ottaa vaikka ihan kotiinkin koristeeksi. Jos siis koti olisi sen näköinen, että bling-bling sinne sopii.\nEnsimmäisenä piipahdimme Laukka-koruihin tutustumassa. Marko Björsin suunnittelema ja A. Tillanderin jalokiviseppien toteuttama korusarja oli esitteillä ja näytti väkimäärästä päätellen herättävän laajaa kiinnostusta. Korut ovat selkeäpiirteisiä, joten ne sopivat mielestäni sekä mies- että naispuolisille käyttäjille. Koruja on saatavilla kivijalkakauppojen lisäksi myös verkkokaupasta. Hinnat alkaen 59 euroa aina 3 200 euroon asti. Jokaisesta korusta 1 euro menee eläinsuojelutyön hyväksi.\nToisena stoppina käväisimme tutustumassa nannasalmi-jouhikoruihin. Kukin koru on täysin uniikki ja ajatuksena on korun valmistaminen tilaajan oman hevosen jouhista. Esitteillä oli monenlaisia koruja eri tarkoituksiin ja kohderyhmille: kalvosinnappeja, korvakoruja, rannekoruja, sormuksia ja rintakoruja/plastrong-neuloja. Koruihin saa erilaisia lisäkoristeita (sydämiä, kuolaimia, hevosenkenkiä jne.) ja niitä voidaan valmistaa erilaisista metalleista/jalometalleista. Kaikista siroimmat esillä olleista toteutuksista olivat rannekorut, sillä esimerkiksi sormuksissa jouhet upotetaan pienen kehyksen sisään. Hinnat koruilla liikkuvat parista sadasta useisiin tuhansiin euroihin, riippuen mm. materiaalivalinnasta.\nKolmas ja viimeinen koruaiheinen pysähdys tehtiin KoruMies Arvin osastolle. Arvilta olen jo aikaisemmin ostanut heppa-korvikset ja palvelua ei voi muuta kuin kehua. Hevosaiheisten korujen lisäksi tarjolla myös koiria ja muita eläimiä sekä ne perinteiset sydämet tietysti, muita teemoja unohtamatta. Korvakoruja, riipuksia, rannekoruja ja rintakoruja on ainakin tarjolla, uutena mukaan ovat tulleet myös avaimenperät.\nArvi valmistaa korut itse, koruosien valmistajilta hankkimistaan osista. Hinnat ovat kovin edulliset ja facebookin lisäksi voit ostaa koruja myös erilaisista tapahtumista, joissa Arvi on mukana. Kannattaa tykätä fb-sivusta niin pysyy ajan tasalla. Rahaa KoruMies kerää omaa kisahevosta varten, nyt on kasassa jo etujalat.\nLopuksi otettiin vielä fanikuva Arvin kanssa muistoksi messuista 🙂 Faneja Arvilla alkaa olla jo aikalailla ympäri Suomea. Messuilla hän sai paitsi jakaa elämänsä ekan nimmarin, myös uusia sponsoreita (mm. Tampereen Hevosklinikka ja EquusCare). Tsemiä KoruMiehelle bisneksissä ja onnekkaita hevoskauppoja sitten kun sen aika on!\nKaikki Tampereen Hevoset-messujen kuvat (c) Tilves photography. Kaikki messukuvat nähtävillä kuvasivustolla.\nTags: hevoset2016, hevosmessut, korumies arvi, korusarja, laukka, nannasalmi\n← Hevoset-messut Tampereella, estekisatunnelmia\nSeuraa meitä facessa! →


Päivän sitaatti saadaan Iltalehden kolumnistilta Kirsi Pihalta. Hän käsittelee suorin sanankääntein hallituksen prosessori Pekka Himaselta tilaamaa raporttia 'Kukoistuksen käsikirjoitus'. Raportin ideana on kuvata näkemyksiä siitä kuinka Suomessa menestytään 2010-luvulla ja luodaan innostavaa ilmapiiriä jne.\nHomman hyytymisen anatomian Piha summaa näin: 'Raportin tilaajien ensimmäisistä puheenvuoroista päätellen raportti oli tilattu "keskustelunavaukseksi". Viimeistään tässä vaiheessa jokainen ymmärtää, kuinka lähtökohdiltaan tyhmä koko hanke oli. Eihän keskustelua voi tilata. Eikä tässä maassa mistään kumminkaan keskustella, joten mitä niillä avauksillakaan tekee?'\nVastaansanomattomasti Piha on oikeassa ja väärässä.\nKansalaiskeskustelua ei voi tilata millään raporteilla, sellaiset eivät ketään kiinnosta oikeasti. Kuitenkin tässä maassa keskustellaan, Pihan näkemän pinnan alla paljon, pinnalla enintään yhdestä asiasta kerrallaan (Iltapäivälehtien mielestä tällä viikolla Beckhamin leikkaus ja pizza).\nHallituksen tilaamat kansakunnan tila-raportit ovat turhia, mutta se keskustelun puute on vain sitä, ettei huomaa. Kannattaa tulla tänne pinnan alle, minoriteetteihin.\nKirjoittanut Vaiheinen klo 19:19\nSen lukemiseen saattaa mennä viisi vuotta tai jokin vastaava aika, joka sen tekemiseen meni! Tai sitten...\nEi se pizzakaan kiinnosta...\nOnks mussa jotain vikaa... ;D\n18. maaliskuuta 2010 klo 21.35\nEi sinussa mitään vikaa ole. Et vain saata kenties kuulua iltapäivälehtien kohderyhmään, jolle nuo aviisit suunnitellaan. Se taas ei ole häpeä ensinkään.\nNo ei se nyt niin paksu jorina ole, että sitä vuosia tarvitsisi lukea.... ellei nyt puolen sivun jälkeen uni iske:-)\n18. maaliskuuta 2010 klo 21.37


Koulutuksissamme siirrytään hybriditoteutuksiin elokuussa - Ajankohtaiset - Ajankohtaista - Etusivu\nKoulutuksissamme siirrytään hybriditoteutuksiin elokuussa\nKoulutuksemme järjestetään etätoteutuksina toistaiseksi koronatilanteesta johtuen. Pyrimme siirtymään koulutustemme osalta hybriditoteutuksiin elokuussa, mikäli kokoontumisrajoitukset ja viranomaismääräykset sen sallivat.\nKoronatilanteen ja viranomaismääräysten niin salliessa, pyrimme elokuusta lähtien siirtymään koulutuksissamme hybriditotetuksiin, jolloin voit valita osallistutko paikan päällä vai etänä. Hybriditoteutuksissa seuraamme viranomaissuosituksia ja huolehdimme terveysturvallisuudesta. Tämä tarkoittaa mm. riittäviä turvavälejä koulutustiloissamme ja tehostettua käsihygieniaa.\nLähiopetukseen osallistuvilta ja henkilökunnaltamme edellytämme kasvomaskin käyttöä. Muissa, kuin omissa tiloissamme järjestettävissä koulutuksissa, saattaa olla lisäksi järjestelyihin liittyvää erityisohjeistusta mm. osallistujamääristä.\nVoit ilmoittautua koulutuksiimme normaalisti nettisivumme kautta. Koulutusten vastuuhenkilöt ovat yhteydessä osallistujiin käytännön järjestelyistä ilmoittautumisen jälkeen. Voit myös aina olla yhteydessä henkilökuntaamme koulutukseen liittyvissä kysymyksissä.


Instant Lainat niille on Edut : Get Sallittu Raha Jos - My little pony\nForum My little pony Strona Główna » New'sy » Instant Lainat niille on Edut : Get Sallittu Raha Jos\nInstant Lainat niille on Edut : Get Sallittu Raha Jos\nWysłany: Sob 6:45, 08 Lut 2014\nmaksaa takaisin paljon autolainan kestää mukana muutaman kuukauden ja pari pitkään . Heidän tärkeimpiä hyödyt on yleensä että niiden koko tuomiot lähestymistavan on yksittäinen ne yleensä pitää niiden ainutlaatuinen paperi . Meillä toiselle puolelle ja helppo flip open access varmasti [url="http://lainaargj.jimdo.com"]http://lainaargj.jimdo.com[/url] nämä rahoitusvaihtoehtoja olisi ihanteellisen valintoja käyttää määrä dollaria kulloinkin kiireellisesti ilman uhka ja viivästyksiä . On todennäköistä, sinulla on joitakin todella korvaamaton profiilit.\nperumaan talon laina laina kauppiaat Freddy Macintosh ja Fannie Mae Yhdysvalloissa vuonna 2008 kaikui ympäri kiinteistöjen ja osakemarkkinat Maailmanlaajuinen. Nämä raha vakuutena teidän tulevaisuus palkka tarkistaa pitkin kanssa uhka on lainanantaja on melko pienet. enimmäismäärä raha voi vaihdella. Onko Luotonantaja ja Iso-Britannia foorumi maksu ?. Toisaalta , nämä raha ovat saatavilla verkossa lisäksi [url="http://lainaailmanvakuuksia101.weebly.com"]lainaailmanvakuuksia101.weebly.com[/url] entisestään lisää, voimassa perhe säästöt täytyy on heidän tunnistaa . Voit käyttää auton saada laina at henkilökohtainen laina hain jotka voivat antaa lainoja sinulle suuri määrä rahastot hankkimaan auto .\nTodennäköisesti laajaa ongelmia huonosti velka auto eivät toimi asianmukaisesti tai main tuotteiden kuluvat. lainat toimitus taloudellinen auttaa aina 1 täytyy olla tuloja tavata äkillinen henkilökohtaisia ?? kulut haluaa saada Perhe erät tai jopa kokeita pienokaiset . markkinat kotitehtäviä to eri taloudellisista huolista voi tuoda ja - paino sopivin valinta siellä yleensä saateta . Todennäköisesti Superb sääntöä olennaisesti ovat velvollinen kiinteistöjen sulkemiseen teidän asunnon sinun pitäisi olla 90 päivää takana . erinomainen hyöty hallinto henkilökohtaiset lainat tapahtuu, koska ei ole tapana tarkistaa teidän luottoluokitus . erityisesti etu on kun olet huono kuukausi ja tuotemyynti olet pitää ainoastaan ?? maksaa takaisin kyseistä paljastavat , mikä tarkoittaa pystyvät maksaa teidän eri laskut samaan aikaan [url="http://pikavippiluottotiedottomal101le.webs.com"]pikavippiluottotiedottomal101le.webs.com[/url] tiedustella lääketieteen asiantuntija näistä valintoja . ajatella tärkeimmät reuna että auton rahoitus EMI online-auton laina laskin tarjoaa ihmiset. Jos sinulla ei takuu , paras vaihtoehto ja helppo jälkeen konkurssimenettelyssä voisi olla työllistävät verotuksellisesti turvaamiseksi cosigner .\nKyseisissä tiukemmin talousarvio saattaa ilmetä sovussa rajoitetun hinta talon laina . Jos todella haluat lyhyt taloudellinen Viite nopeasti , et ll on vain käyttää internetiä täällä . ilmaiseva Ei Luottotarkastus Lainat rahoituslaitoksilta . Ne Promo ja läsnä olet raha on lukuisia 100-1500, riippuen on teidän asemaa, vaatimuksiin -ja maksaa takaisin todennäköisesti . Monet ihmiset laiminlyönti merkitystä varasto , tunne se ei liittyvät yleistä Hakuprosessi . Voit saada sopimus ja luotto pisteet , että on varmasti Yhteensä teidän Kaupan stableness ja rahoitus tilanne [url="http://lainaailmanvakuuksia101.weebly.com"]lainaailmanvakuuksia101.weebly[/url] raha käytäntö on uskomattoman tylsää ja monimutkainen ja siksi tulee asuntolaina häiriöiden. Rahoituslaitokset , niiden tiukka rahoitus osoittimet, ei valmistajaa milloin tahansa lähellä kaksinkertaistaa - numeroinen osingot kanssa yksinoikeudella laina kauppiaita. Mikä on Collateralized Asuntolaina ?. Positiivisia of ConsolidationrnAnother suuri etu ja rahoitustuotteiden yksinkertaisesti ei tarvitse esittää tahansa etuja rahoitus .\nasiantuntijat alkaen Tälläisellä Yritykset suorittaa täydellinen tutkimus noin ostajan laskut .


Muotiguru Peter Nygård jättää tehtävänsä omien yhtiöidensä johdossa | Uutissuomalainen | Uusimaa\nEtusivu » Uutissuomalainen 26.2.2020 9:45\nNygårdia vastaan on nostettu joukkokanne seksuaalirikoksista, muun muassa raiskauksista. SARI GUSTAFSSON / LEHTIKUVA\nMuotimoguli Peter Nygård jättää tehtävänsä yritysryppäänsä hallituksen puheenjohtajana, kertoo muun muassa New York Post. Nygårdia vastaan on nostettu joukkokanne seksuaalirikoksista, muun muassa raiskauksista.\n– Tuhansien Nygårdin työntekijöiden, jälleenmyyjien, uskollisten asiakkaiden ja yhteistyökumppaneiden hyvinvointi on nyt asetettava etusijalle. Siksi Peter Nygård on tehnyt päätöksen jättää tehtävänsä, tiedotteessa sanottiin lehden mukaan.\nSamalla Nygård kiitti yhtiöidensä työntekijöitä uskollisesta työstä.\nNygårdin mukaan koko jupakan takana on hänen Bahaman-naapurinsa Louis Bacon, jonka kanssa Nygård on riidellyt jo vuosikausia. Muotigurun mukaan Bacon on maksanut naisille, jotta nämä syyttäisivät Nygårdia.\nYhdysvaltojen liittovaltion poliisi FBI ratsasi tiistaina Nygårdin liiketiloja sekä New Yorkissa että Kaliforniassa.\nNygårdin väistymisestä kertoi aiemmin Helsingin Sanomat .


Euroopan parlamentin työjärjestys - 183 artikla - Tarkistuksia koskeva äänestysjärjestys - joulukuuta, 2019\nLUKU 5 : PÄÄTÖSVALTAISUUS, TARKISTUKSET JA ÄÄNESTÄMINEN\n183 artikla : Tarkistuksia koskeva äänestysjärjestys (1)\n1. Tarkistukset ovat etusijalla siihen tekstiin nähden, jota ne koskevat, ja niistä äänestetään ennen kyseistä tekstiä.\n2. Jos käsiteltäväksi on jätetty yksi tai useampi toisensa poissulkeva tarkistus samaan tekstin osaan, tarkistus, joka poikkeaa eniten alkuperäisestä tekstistä, on etusijalla, ja siitä äänestetään ensin. Jos se hyväksytään, muut tarkistukset katsotaan hylätyiksi; jos se hylätään, äänestetään seuraavalla sijalla olevasta tarkistuksesta ja jokaisen jäljellä olevan tarkistuksen kohdalla menetellään vastaavasti. Jos äänestysjärjestyksestä on epäselvyyttä, puhemies päättää siitä. Jos kaikki tarkistukset hylätään, alkuperäinen teksti katsotaan hyväksytyksi, ellei asetetun määräajan kuluessa ole pyydetty erillistä äänestystä.\n3. Jos puhemies katsoo tämän helpottavan äänestystä, hän voi kuitenkin äänestyttää ensin alkuperäisestä tekstistä tai alkuperäisestä tekstistä vähiten poikkeavasta tarkistuksesta ennen alkuperäisestä tekstistä eniten poikkeavaa tarkistusta.\nJos jompikumpi näistä tarkistuksista saa enemmistön kannatuksen, muut samaa tekstin osaa koskevat tarkistukset raukeavat.\n4. Kompromissitarkistuksista äänestetään ensin.\n5. Kohta kohdalta -äänestystä ei voida toimittaa äänestettäessä kompromissitarkistuksesta.\n6. Jos asiasta vastaava valiokunta on jättänyt käsiteltäviksi joukon tarkistuksia tekstiin, jota mietintö koskee, puhemies äänestyttää niistä yhtenä ryhmänä, jollei poliittinen ryhmä tai vähintään alhaisen vähimmäismäärän saavuttamiseksi tarvittava määrä jäseniä ole pyytänyt tietyistä kohdista erillistä äänestystä tai kohta kohdalta -äänestystä tai jollei muita kilpailevia tarkistuksia ole jätetty käsiteltäviksi.\n7. Puhemies voi äänestyttää muista tarkistuksista yhtenä ryhmänä, jos ne täydentävät toisiaan, jollei poliittinen ryhmä tai vähintään alhaisen vähimmäismäärän saavuttamiseksi tarvittava määrä jäseniä ole pyytänyt erillistä äänestystä tai kohta kohdalta -äänestystä. Tarkistusten laatijat voivat myös ehdottaaettä heidän tarkistuksistaan äänestetään yhtenä ryhmänä.\n8. Puhemies voi tarkistuksen hyväksymisen tai hylkäämisen jälkeen päättää, että useista muista samansisältöisistä tai samaa tarkoitusta varten esitetyistä tarkistuksista äänestetään yhtenä ryhmänä. Puhemies voi pyytää parlamentin suostumuksen tähän etukäteen.\nNämä yhtenä ryhmänä äänestettävät tarkistukset voivat koskea alkuperäisen tekstin eri osia.\n9. Kun eri jäsenet ovat esittäneet identtisiä tarkistuksia, niistä äänestetään yhtenä tarkistuksena.\n10. Tarkistuksista, joista on pyydetty nimenhuutoäänestystä, toimitetaan muista tarkistuksista erillinen äänestys.\n(1) 183 artiklaa sovelletaan soveltuvin osin valiokuntiin (ks. 219 artikla).


U18-poikien leiriryhmä nimetty – Peter Lundbergilla edessä tulikaste | Suomen Palloliitto\nEtusivu > U18-poikien leiriryhmä nimetty – Peter Lundbergilla edessä tulikaste\n4.2.2020 klo 18.50\nU18-poikien leiriryhmä nimetty – Peter Lundbergilla edessä tulikaste\nU18-poikien maajoukkue leireilee Eerikkilässä 18. – 20. helmikuuta ja Peter Lundberg saa samalla tulikasteensa maajoukkueen päävalmentajana.\nLundberg oli mukana jo U17-poikien Minskin turnauksessa tammikuussa, mutta on nyt ensi kertaa vastuussa ja valmistautuminen on ollut huolellista.\n- Olemme tehneet aika paljon töitä pelaajien valitsemiselle tälle leirille. Minun on pitänyt hankkia paljon tietoa – olen puhunut valmentajien kanssa ja katsonut otteluita sekä klippejä, Lundberg kertoo.\n- Aluevalmentajia on käytetty pelaajatarkkailussa, koska heillä on jo tietoa pelaajista ja he pystyvät katsomaan otteluita jatkuvasti.\nPelaajaryhmässä on jonkin verran muutoksia verrattuna vaikkapa marraskuun Georgia-otteluihin – osin pakottavista syistä.\n- Nyt valittu ryhmä on erittäin mielenkiintoinen sekoitus jo mukana maajoukkueessa olleita pelaajia sekä tulokkaita. Kaikki he ovat minun papereissani kuitenkin samalla viivalla. Pontus Hatula, Oliver Günes ja Santeri Pohjolainen ovat esimerkiksi näitä debytantteja, joilla on potentiaalia ja nyt on hyvä paikka katsastaa heitä lähemmin, Lundberg toteaa.\n- Joitakin pelaajia on kuitenkin myös poissa loukkaantumisten takia kuten muun muassa Lucas Bergström, Naatan Skyttä, Santeri Väänänen, Eetu Rissanen, Adam Marhiev ja Pyry Lampinen\nLoukkaantumiset verottavat toki vaihtoehtoja, mutta muuten ryhmän kokoaminen on Lundbergin mukaan sujunut erittäin jouhevasti. Poisjääntejä muista syistä ei käytännössä ole ja kiitoksia matkaakin seurojen suuntaan.\n- Yhteistyö seurajoukkueitten päävalmentajien kanssa niin kotimaassa kuin ulkomaillakin on ollut hienoa. Olen todella tyytyväinen saadessani pelaajat käyttöön FIFA-päivien ulkopuolella.\nVuosi on vasta aluillaan, mutta Lundberg odottaa saavansa leirille jo hyvän ottelutuntuman omaavia pelaajia.\n- Pelaajat ovat saaneet aika mukavasti peliaikaa Suomen Cupissa ja on ollut hieno huomata heidän saavan vastuuta.\n- Leirin päätavoite on saada pelitapamme ja periaatteemme toimimaan puolustuksessa, tilanteenvaihdoissa ja hyökkäyksessä. Tämän ohella toki tarkkaillaan pelaajia maajoukkueympäristössä, Lundberg linjaa.\nSamalla käynnistyy toden teolla valmistautuminen ensi syksynä käynnistyvään U19-ikäluokan EM-karsintaan.\n- Odotan kautta innolla ja sitä kuinka mahtavaa on päästä haastamaan sellaisia isoja jalkapallomaita kuin Espanja ja Belgia, Lundberg viittaa jo marraskuun karsintavastustajiin.\nViljami Aittokoski KuPS (nimettiin leiriryhmään 6.2.)\nJuuso Anttila FC KTP\nIdrissa Camara FC Honka (nimettiin leiriryhmään 13.2.)\nChristian Harjanne FC Jazz (nimettiin leiriryhmään 18.2.)\nPontus Hatula Karlslunds IF HFK\nJan Heinonen FC Inter (nimettiin leiriryhmään 15.2.)\nLauri Kesti HJK (nimettiin leiriryhmään 17.2.)\nPietro Kytölaakso KPV (nimettiin leiriryhmään 17.2.)\nMatias Niemelä (mv) HJK\nJere Kallinen AC Oulu (nimettiin leiriryhmään 13.2.)\nMatias Riikonen (mv) Ilves\nMarcel Wargh FF Jaro (nimettiin leiriryhmään 17.2.)\nRoope Pyyskänen FC Honka (nimettiin Juho Ojanen SpVgg Greuther Fürth tilalle 6.2.)


Foorumi - Erja Lyytinen julkaisee uuden musiikkivideon Without you ja kiertue Suomessa - Amusa Kulttuuritori\nErja Lyytinen julkaisee uuden musiikkivideon Without you ja kiertue Suomessa\nKatso täältä Erja Lyytisen uusi musiikkivideo Without You. Monipuolisen, eri tyylilajien risteyksessä seikkailevan biisin video esittelee Erjan kiitellyt soittotaidot. Videon näet allaolevasta linkistä. Videon voi jakaa eri medioissa.\nWithout You -kappaleen single julkaistaan myös tänään. Single ennakoi Erjan uutta levyä, joka julkaistaan tämän vuoden puolella. Kappaleella soittavat uuden bändin jäsenet Tatu Back (basso), Kasperi Kallio (koskettimet) ja Ipe Laitinen (rummut).\nErja on yhtyeineen paraikaa brittikiertueella ja esiintyy tänään tyylikkäällä Under The Bridge -klubilla Lontoossa. Huhtikuussa Erjalla on viiden keikan klubikiertue Suomessa seuraavasti:\n14.04. Lahti, Lahti Grand Blues\n17.04. Helsinki, Tavastia\n18.04. Jyväskylä, Lutakko\n21.04. Turku, Logomo\n22.04. Kouvola, Pato Klubi, Kuusankosken Taideruukki LOPPUUNMYYTY\nKeikat näet täältä: http://www.erjalyytinen.com/tour/\nKappaleen luonteesta Erjan kertoo seuraavaa: "Tehdessäni edellistä Stolen Hearts -albumia instrumentalisti minussa nosti vahvasti päätään. Halusin tuoda biisiin jäsennellyn progemaisen fuzz-kitaraosan Gary Clark Jr. -henkisen rennon ja vaivattoman säkeistön vastineeksi. Ytimekkäässä blues-biisissä on urbaania ja tummaa soul/hiphop-vivahdetta, johon looppimainen toteutus tuo modernia fiilistä.”\nHän jatkaa kappaleen tarinasta: “Tarinassa kuvataan urbaania ympäristöä, jossa tarinan henkilö kärvistelee etsiessään kokemaansa tunnetta. Ihmismieli kiinnostuu helposti saavuttamattomasta. Lauloin biisin keskiyöllä, jotta saimme kappaleeseen fiilistä yöllisestä seikkailusta asfalttiviidakossa."


Säännöt – Nokian Kuvataiteilijat\nNokian Kuvataiteilijat ry:n säännöt\nYhdistyksen virallinen nimi on Nokian Kuvataiteilijat r.y. ja kotipaikka Nokian kaupunki.\nolla yhdyssiteenä kuvaamataidetta harrastavien henkilöiden, kuvataitelijoiden ja kuvataidejärjestöjen kesken;\ntoimia yhdistyksen jäsenten harrastuksen ylläpitämiseksi ja taidon kehittämiseksi;\ntehdä valistustyötä ympäristössään kuvaamataiteen alalla ja\ntoimia yleensä kuvaamataiteen edistämiseksi.\nTarkoituksensa toteuttamiseksi yhdistys järjestää kokouksia, esitelmä-, keskustelu- ja juhlatilaisuuksia, taidenäyttelyitä, retkeilyjä sekä harjoittaa kurssi- ja julkaisutoimintaa.\nNokian Kuvataiteilijat ry:n varsinaiseksi jäseneksi voi anoa Suomen kansalainen. Yhdistyksen hallitus voi hyväksyä yhdistyksen jäseneksi sellaisen henkilön, joka on osallistunut yhteen jurytettyyn näyttelyyn tai osoittanut aktiivisuutta kuvataiteen tekemisessä. Jäsenanomukset tulee toimittaa kirjallisesti tai sähköpostitseyhdistykselle. Jäsenanomukseen tulee liittää ansioluettelo taiteellisesta työskentelystä.\nKunniajäseneksi voi yhdistys kutsua henkilön, joka erikoisen ansiokkaasti on edistänyt yhdistyksen toimintaa ja tarkoitusperiä.\nYhdistys on oikeutettu ottamaan vastaan lahjoituksia ja julkisäädöksiä.\nVarsinainen jäsen suorittaa vuosikokouksen vahvistamat liittymis- ja jäsenmaksut. Kunniajäsenet on vapautettu jäsenmaksun maksamisesta.\nYhdistyksen yleiskokous voi erottaa jäsenen, joka ei noudata yhdistyksen sääntöjä tai joka julkisella esiintymisellään ja käytöksellään vahingoittaa yhdistyksen toimintaa. Jäsenen, joka kahtena peräkkäisenä vuonna ei maksa jäsenmaksua katsotaan eronneen yhdistyksestä.\nYhdistyksen vuosikokous pidetään viimeistään maaliskuussa. Muita yhdistyksen kokouksia voidaan pitää hallituksen kutsusta tai vähintään 1/10 jäsenistä kirjallisesti perustellen sitä pyytäessä hallitukselta. Yhdistyksen jäsenet kutsutaan kokoukseen vähintään viikkoa aikaisemmin jossakin paikkakunnalla ilmestyvässä sanomalehdessä julkaistavalla ilmoituksella ja sähköpostitse jäsenille jotka ovat ilmoittaneet yhdistykselle sähköpostiosoitteensa.\nvalitaan kokouksen puheenjohtaja, sihteeri, kaksi pöytäkirjan tarkistajaa ja kaksi ääntenlaskijaa sekä todetaan kokouksen laillisuus;\nesitetään yhdistyksen toiminta- ja tilikertomus;\nesitetään toiminantarkastajain lausunto ja päätetään tili- ja vastuuvapauden myöntämisestä;\nvalitaan uutta toimikautta varten erovuorossa olevat yhdistyksen puheenjohtaja sekä muut hallituksen varsinaiset jäsenet ja varajäsenet;\nvahvistetaan liittymis- ja jäsenmaksut sekä hyväksytään seuraavan vuoden toimintasuunnitelma talousarvioineen;\nÄänestyksessä on jokaisella läsnä olevalla jäsenellä yksi ääni. Äänestyksessä ratkaisee yksinkertainen ääntenenemmistö lukuun ottamatta sääntöjen muuttamista tai yhdistyksen purkamista koskevia päätöksiä. Äänten mennessä tasan, ratkaisee arpa. Äänestykset ovat avoimia, ellei joku läsnä olevista vaadi suljettua äänestystä.\nYhdistyksen toiminta- ja tilivuosi on kalenterivuosi. Tilit on ennen tammikuun 31 päivää jätettävä toiminnantarkastajille, joiden on palautettava ne lausunnollaan varustettuna hallitukselle helmikuun 15 päivään mennessä.\nYhdistyksen hallitukseen kuuluu puheenjohtaja sekä neljä muuta varsinaista jäsentä ja kaksi varajäsentä, jotka valitaan kahdeksi vuodeksi kerrallaan. Puheenjohtaja valitaan joka toinen vuosi ja jäsenistä eroaa vuosittain puolet. Hallitus valitsee keskuudestaan varapuheenjohtajan vuodeksi kerrallaan. Hallitus voi valita joko keskuudestaan tai ulkopuoleltaan sihteerin ja rahastonhoitajan. Hallitus on päätösvaltainen kun puolet sen jäsenistä on koolla.\nkutsua yhdistys kokouksiin ja valmistella niissä käsiteltävät asiat;\ntoimeenpanna kokousten tekemät päätökset ja\npitää yhdistyksen jäsenluetteloa sekä hoitaa rahavaroja ja muuta omaisuutta.\nHallitus voi harkintansa mukaan palkata yhdistykselle toimihenkilöitä.\nAinoastaan hallitus on oikeutettu antamaan julkisia selostuksia yhdistyksen toiminnasta. Yksityinen jäsen tai jäsenryhmä saa esiintyä julkisuudessa yhdistyksen nimissä vain hallituksen suostumuksella. Yhdistyksen vuosikokouksessa käsiteltävistä asioista on tehtävä esitys hallitukselle vähintään viikko ennen kokousta.\nYhdistyksen nimen kirjoittaa puheenjohtaja ja varapuheenjohtaja yhdessä tai jompikumpi yhdessä sihteerin kanssa. Juoksevien asioiden hoitamista varten hallitus voi valtuuttaa yhden tai useamman henkilön kirjoittamaan yhdistyksen nimen valtuutuksessa määrättävällä tavalla.\nPäätöksiin, jotka tarkoittavat yhdistyksen sääntöjen muuttamista, vaaditaan vähintään kolme neljäsosaa äänestyksessä annetuista äänistä ja on päätös tehtävä kahdessa perättäisessä kokouksessa.\nPäätöksiin, jotka tarkoittavat yhdistyksen purkamista, vaaditaan vähintään kolme neljäsosaa annetuista äänistä sekä päätöksen vahvistamiseen aikaisintaan kuukauden kuluttua pidettävässä yhdistyksen kokouksessa sama ääntenenemmistö. Jos kysymys sääntöjen muuttamisesta tai yhdistyksen purkamisesta tulee kokouksessa käsiteltäväksi, on siitä kokouskutsussa erikseen mainittava.\nJos päätös yhdistyksen purkamisesta on edellä määrätyssä järjestyksessä syntynyt, jätetään yhdistyksen kaikki sillä hetkellä omistama omaisuus, senjälkeen kun velat on maksettu, Nokian kaupungille käytettäväksi taideteosten hankkimiseen julkisiin rakennuksiin tai yleisiin puistoihin.\nNokialla, helmikuun 19 päivänä 2018


Valmentajiensa jättämä TamU otti murskavoiton | Tampere United\nValmentajiensa jättämä TamU otti murskavoiton\nIlman valmennusjohtoa päättyvän viikon toiminut Tampere Unitedin edustusjoukkue murskasi iisalmelaisen PK-37:n Tammelan nurmen pintaan lauantain alkuillan ottelussa peräti lukemin 6–0 (2–0). Ottelu oli alusta alkaen Sinipaitojen täydessä hallinnassa, eivätkä vieraat päässee hyökkäämään ottelussa kontrolloidusti kuin pariin kertaan. Tässä vaiheessa on mahdoton arvioida, mitä tulos lupaa tulevasta, mutta itseluottamuksen ja tekemisen fiiliksen kannalta voitto oli ensiarvoisen tärkeä. Samaan hengenvetoon on todettava, että vastustaja oli ainakin tällä kertaa yksi heikoimpia jollei jopa heikoin, jonka TamU on Kakkosessa tällä ja viime kaudella kohdannut.\nTamU otti ottelun haltuunsa heti aloitusvihellyksestä alkaen, ja ensimmäisellä kymmenminuuttisella nähtiin muun muassa Topias Järvelän kaukoveto, Berat Grabovcin kurkotus matalaan keskitykseen aivan maalin edessä, sekä Roope Kostiaisen puolittainen läpiajo Verneri Uimosen loistavan kaaripallon vapauttamana. Kaikissa näissä tilanteissa pallo pelattiin kuitenkin lopulta maalin ohi.\nTopias Järvelä laukoo kaukaa.\nBerat Grabovci murtautuu puolustajien välistä.\nKaikkinensa Sinipaitojen hyökkäyspeli pyöri mallikkaasti, ja maalipaikoille pyrittiin nopeilla hyökkäyksillä. Hiukan ennen vartin täyttymistä Berat Grabovcille pelattiin unelmapaikka, kun ensin Eetu Rahkolan syöttö syvältä omalta alueelta vapautti Verneri Uimosen oikealta laidalta, ja tämän keskitys löysi Granbovcin unelmapaikasta pilkun paikkeilta. Yllättäen Grabovcin veto kuitenkin epäonnistui täysin, ja pallo vieri karkeasti maalin ohi.\nJakson edetessä Tammelan lehtereille tulleen yleisön mieliin alkoi hiipiä ajatus siitä, jatkuuko TamUa useassa ottelussa vaivannut tehottomuus. Vaikka pallo saatiin tuotua kerta toisensa jälkeen hyökkäyskolmannekselle, ei PK:n maalivahti Ville Kosonen joutunut kertaakaan torjumaan jakson ensimmäisen 40 minuutin aikana.\nBerat Grabovcin sijoitus on menossa maalin ohi, mutta Jere Remes juoksee pallon maaliin.\nVapauttava maali saatiinkin sitten heti 40 minuutin täytyttyä. Tilanne lähti liikkeelle keskiviivan tuntumasta, jossa Berat Grabovci lainasi ensin palloa alas Leroy Malukalle ja sitten sen takaisin saatuaan pelasi hyvän seinän Riku Oraksen kanssa. Tämä vapautti Grabovcin vetopaikkaan boksissa, mutta sijoitus näytti menevän niukasti takatolpan ohi. Jere Remes oli kuitenkin hereillä, ja juoksi pallon kiinni takatolpalla. Venytys riitti juuri ja juuri ohjaamaan pallon verkon perukoille.\nValtteri Uimonen pelasi ensimmäistä kertaa kuluvalla kaudella avauskokoonpanossa. Taustalla vieraskannattajien pienilukuinen ryhmä.\nUnitedin 2–0-maali syntyi lähes sekunnilleen 45 minuutin täyttyessä. Pallo pelattiin oikealla laidalla Topias Järvelälle juoksuun. Tämä näki Roope Kostiaisen juoksevan toppareiden väliin ja antoi täydellisen syötön, josta Kostiainen pääsi laukomaan pallon yhdellä kosketuksella tolpan kautta verkon perukoille. Näin taukoa päästiin viettämään riemukkaassa kahden maalin johdossa.\nRoope Kostiainen tuo palloa.\nTampere Unuitedin ote ei hellittänyt toisella jaksolla, vaan vastustajan iskettiin kiinni heti syvällä hyökkäysalueella, ja PK:lla oli jopa vaikeuksia päästä pallon kanssa pois omalta kenttäpuoliskoltaan. Pyörityksestä huolimatta seuraavaa maalia saatiin odottaa vartin verran. Silloin Verneri Uimonen leikkasi upeasti oikealta laidaltaan keskelle imien samalla joukon puolustajia itseensä. Loistosyöttö vapautti Berat Grabovcin nokikkain maalivahdin kanssa. Ensimmäinen laukaus kimposi tolpan sisäpinnasta takaisin, mutta Grabovci seurasi hyvin ja sai laittaa paluupallon tyhjään maaliin.\nBerat Grabovci ohittaa maalivahti Ville Kososen.\nBerat Grabovci karkumatkalla.\nBerat Grabovci laittaa tolpasta kimmonneen pallon maaliin.\nKolmas maali lamautti PK:n lopullisesti, eikä neljättä maalia tarvinnut kauaa odottaa. Maalitilannetta edelsi kentälle hetkeä aiemmin vaihdetun Elias Haralan laukaus Berat Grabovcin mainiosta esityöstä, mutta tämän vedon maalivahti Ville Kosonen sai vielä torjuttua kulmaksi. Juuri tämä kulma osoittautui kohtalokkaaksi. Pallo pelattiin laidalle Valtteri Uimoselle, joka löysi keskityksellään Riku Oraksen maalin edestä. Vaikka iisalmelaispuolustaja oli iholla, Oras pääsi pyörähtämään vapaaksi ja laukoi pallon varmasti maalin alanurkkaan.\nValtteri Uimonen keskittää.\nRiku Oras laukoo 4–0-maalin.\nMaali maistuu jälleen.\nViides maali oli jälleen Berat Grabovcin käsialaa. Verneri Uimonen syötti pallon juoksuun laidalle, josta Grabovci eteni leikittelevän helposti maalin eteen. Siellä maalivahti Kosonen torjui vielä ensimmäisen laukauksen, mutta kun paluupallon voittaminen ei valkopaitoja kiinnostanut, laittoi Grabovci pallon puolustajan kautta maaliin. Ottelun loppuminuuteilla myös ensimmäistä kertaa tällä kaudella avauksessa pelannut Valtteri Uimonen pääsi maalin makuun vapaapotkusta. Vasemman jalan veto lähti reilusta 20 metristä ja kiersi upeasti maalin etuylänurkkaan. Elias Haralan viime minuuttien yritys kilpistyi puolestaan ylärimaan.\nEetu Rahkola venyttää.\nVille Kosonen saa kätensä Breat Grabovcin syötön tielle, mutta Grabovci iskee paluupallosta 5–0.\nValtteri Uimosen vapaapotku uppoaa verkon perukoille.\nElias Haralan veto jää ylärimaan.\nLoppuvihellyksen jälkeen Tammelassa vallitsi käsinkosketeltavan helpottunut tunnelma. Koko seurayhteisölle vaikea viikko oli päättynyt parhaalla mahdollisella tavalla.\n”Lähdimme hyökkäämään rohkeasti ja tämä onnistui sekä keskeltä että molemmista laidoista. Useat mahdolliset syöttösuunnat ja pallollisen pelaajan tuki toimivat erinomaisesti. Suuri kiitos joukkueen virittämisestä matsiin toki kuuluu Leroy Malukalle, joka myös johti kahdet viimeiset treenit ennen ottelua”, totesi ottelupöytäkirjaan päävalmentajaksi merkitty joukkueenjohtaja Sami Koivula ottelun jälkeen.\n”Yksi pelin teemoista oli kärsivällisyys, mitä joukkue toteutti upeasti tehden työtänsä riittävällä nöyryydellä. Palkinto oli siten täysin ansaittu. Onnistujia olivat kiistatta koko joukkue ja tällä kertaa myös vaihdosta tuotiin kentälle se mitä pitääkin”, myhäilee Koivula\n”Positiivisen oppimiskokemuksen jälkeen katseet on suunnattava maanantain treenikentälle jo haasteelliseen Tornion reissuun. Pisteitä haluamme kerätä jatkossakin”, Koivula päättää.\nPelaajat ja kannattajat ottelun jälkeen.\nLäpyt pelaajien ja kannattajien välillä.\nEnsi viikonlopun Tornion reissuun haasteita tuo erityisesti Kokkolan ja Oulun välillä tehtävät ratatyöt. Alunperin joukkueen piti matkustaa lauantaina päiväjunalla ja ottelun alkamisaika oli sovittu nimenomaan junan aikataulujen mukaisesti. Aiotun yhteyden peruunnuttua joukkue on pakotettu lähtemään matkaan yöjunalla, ja Tornioon saavutaan lyhyen Kemi–Tornio-bussimatkan jälkeen aamukymmeneltä eli noin kuusi tuntia ennen ottelun alkua.\n41' Jere Remes\n45+1' Roope Kostiainen\n61' Berat Grabovci\n67' Riku Oras\n82' Berat Grabovci\n87' Valtteri Uimonen\n6 Erno Nissilä\n14 Matias Mähönen 22’\n27 Juho Ruotsalainen C\n29 Jani Vidgren 61’\n41 Eetu Rissanen\n92 Samuli Kaasalainen 75’\n13 Joonas Källström 61’\n22 Panu Leppä 71’ 22’\n28 Miro Luoma\n37 Albert Vauhkonen 75’\n3 Roope Kostiainen 78'\n18 Jere Remes 66'\n52 Leroy Maluka 17' 65'\n6 Radwan Moussa 78'\n7 Elias Harala 66'\n21 Konsta Raittinen 65'


Jämi84 MTB - 2018 - Sivu 2\nharmis muokkasi tätä : 12.08.2018 at 18.37\n12.08.2018, 14.14 #38\nMeni ihan kohtuullisesti cyklollakin , aika jotain vartti päälle 4h .\nOlen kaikki jämin kisat ajanut , ja aika toiseksi paras .\nParas tulos oli viimeinen jämi lähtöpaikkana 2016 aika jotain 3h40min .\nTosin rata taisi olla silloin helpompi.\nNyt kun ajoin cyklolla sain maantieosuuksilla ohitella , teknisemmillä osuuksilla taas päinvastoin annoin muille tietä .\n12.08.2018, 17.37 #39\nEi sittenkään mitään, väärä kisa.\n12.08.2018, 19.06 #40\nOli oikein mukavaa ja pyöräkin kulki kohtuullisesti\n12.08.2018, 20.10 #41\nKiitos hyvistä järjestelyistä, talkootyötä on varmasti tarvittu paljon.\nJämin reitti on minulle sopivaa ja mieluisaa ajettavaa, tämä oli jo 4. kerta Jämillä. Toivottavasti ensi vuonna taas..\n^ Hyvin samankaltaisia ajatuksia itsellä kisan kulusta, mitä Teemu blogissaan kuvaa; porukan rynnistys alussa, vastatuulessa peesaminen ja oma vahvuus mäkiin ja Vasun huollon jälkeen oma vetovuoro tiellä kunnes jonkun mäen tömpyrän päällä huomasin olevani yksin. Toki vartin verran taaempana letkassa, mutta taaempana mun kuuluu ollakin koska tämä oli eka kerta elämässäni kun olen säännölliseti harjoitellut. Tosin täytän tänään vasta 44, joten vielä ehtii\n12.08.2018, 21.07 #42\nKyllä tykkäsin minäkin reitistä, järjestelyistä ja mainiosta huollosta, josta tosin ei ole kokemusta kuin yhden lennosta otetun pullon muodossa. Vanhan miehen krampit vaativat muutamat venyttelytuokiot, eli ihan kaikki saatiin reitille puristettua. Vesijättömaalta tulleena maisemiakin kelpasi ihastella, missä nyt vain ehti.\n12.08.2018, 21.49 #43\nJuutuin lukemaan Teemun blogia pitkään. Ihan miehekkäitä juoksu kisoja. Ei ihme vaikka pyörä kulkee "kylmiltään" tolleen\n13.08.2018, 15.10 #44\nJämillä taas mukana, enkä muista edes monesko kerta tämä oli. Tästä on tullut tietyllä tapaa yksi suosikeistani lähinnä siksi, että koko matka pitää pystyä pitämään kovaa vauhtia yllä ja reittikin on hieno yhtenä lenkkinä toteutettu. Oma ajo kulki hyvin ja kärjen taakse muodostui hyvä ryhmä ja vetohommia pääsi tekemään oikein urakalla. Muutenkin oli mukava ajaa parin tiimikaverin kanssa samassa ryhmässä. Vatulan ekan huollon jälkeen nostettiin kaasua ja pääsin vetämään polkuosuuta niin silloin saatiin porukka mukavasti rikki. Meitä taisi olla 5 hlön ryhmä Vatulan 2. huollossa, mutta sitten nykäistiin kunnolla ja n. 75km kohdalla tipuin kyydistä. Pääsin liki, vielä yhdessä mäessä, mutta kramppasi niin pahasti, että piti loppu yksin tempoa maaliin. Vetohommat siis kostautui silloin viimeistään No aktiivinen ajaminen on kivaa eikä viitsi liikaa passailla jos kulkee.\nJärjestelyt toimivat hienosti kerrassaan, kisakeskus vallan mainio, reitti hyvin merkattu, vaihtopullot huoltopisteillä aivan huippua, kylpälään pääseminen, hyvä sapuska sekä leppoisa meininki. Toivottavasti ensi vuonna olisi enemmän porukkaa viivalla ja tiedottaminen&markkinointi saisi olla aktiivisempaa.\nEdit: Kuvaajiakin näytti olevan reitin varrella, joten toivottavasti saadaan niitä näytille.\n13.08.2018, 17.27 #45\nKiitoksia myös tältä ensikertalaiselta. Kaikki toimi loistavasti ja rata oli mainio, yllä oleviin kehuihin voin kyllä yhtyä täysin.\nFätillä antoi aika paljon tasoitusta mutta sillä kalustolla ajetaan mitä tallista löytyy ja se on oma valinta, tokihan sitä voisi yhen aina lisää hankkia...\n13.08.2018, 22.13 #46\nKolmatta kertaa peräkkäin Jämillä, ja parhaat järjestelyt tähän mennessä. Toimiva kisakeskus, lähtöpaikka ja huollot eikä reitin merkkauksessakaan ollut mitään valittamista tällä kertaa. Reitti on sopivan vauhdikas ja teknisesti riittävän helppo tällaiselle tekniikan puolesta aika onnettomalle kuskille, jolla maastopyörälenkkejä takana tänä kesänä kokonaiset kolme kappaletta. Ainoa ongelma olivat monet itselle haastavat pehmeän hiekan osuudet, joihin joudun jarruttelemaan ihan selkeästi kun muut noin 3:30 ajan kuskit painelivat ne surutta täysiä läpi. Siinä sai sitten tempoa rakoja kiinni aina ihan tosissaan noiden pehmeämpien osuuksien ja erityisesti alamäkien jälkeen.\n15.08.2018, 09.33 #47\nMahtavaa kuulla hyvää palautetta! Vien palautteen eteenpäin jokaiselle tapahtumaa edesauttaneelle taholle. Tästä on hyvä jatkaa kohti seuraavia kilpailuja.\nEnsi vuonna Jämi84 MTB pyöräillään taas elokuussa! Tarkkaa päivämäärä ei vielä ole lyöty lukkoon, sillä hetki vielä kuulostellaan sopivia viikonloppuja niin kilpailukalenterillisesti kuin tapahtumakeskuksessa järjestettävien muiden tapahtumien suhteen.\nMeidän ottamat kuvat tapahtumasta löytyy täältä: https://drive.google.com/drive/folde...bszGP-jWQho9oD\nHalutessaan voi laittaa kuvaa käyttäessä maininnan 'Kuva: Jämi147'


Tutkimusdatan jakaminen ja julkaiseminen | Aalto-yliopisto\nTutkimusdatan jakaminen ja julkaiseminen ovat tärkeitä uudelleenkäytölle, tieteelliselle vaikuttavuudelle ja rahoitusehtojen täyttämiseksi. Näissä ohjeissa esitellään Aalto-yliopiston suosittelemat ja tarjoamat palvelut datan julkaisemiseen.\nKäytetyn tutkimusdatan julkaiseminen lisää viittauksia lehtiartikkeleihisi ja muihin julkaisuihin. Myös dataviittaukset ovat viittauksia.\nDataan viittaaminen on yhtä yksinkertaista kuin julkaisuihin viittaaminen ja viittauksia dataan voidaan käyttää tutkimuksen mittarina.


Easyvippi – nopea laina 30 – 60 euroa Lainat, kulutusluotot ja pikavipit – Lainavertailu.net\nEasyvippi tarjoaa asiakkailleen helpon, nopean ja luotettavan tavan saada pikavippi. Yritys ei kysele mihin rahaa tarvitset, sen voit päättää ihan itse. Palvelun omistaa Klaukkalasta kotoisin oleva Suomen Rahoitusyhtiö Oy.\nPikavipin saamiseksi ei tarvitse takaajia tai vakuuksia. Easyvippi tarjoaa 30 – 60 euron pikalainoja. Pikalainaa voi hakea tekstiviestillä tai palvelun kotisivuilla olevalla verkkohakemuksella. Pikalainan saamiseksi Suomen Rahoitusyhtiö Oy on määritellyt seuraavat lainaehdot. Lainanhakijan on oltava 18-65-vuotias ja hakijan on asuttava vakituisesti suomessa. Hakijalla täytyy olla luotto- ja maksutiedot kunnossa ja tunnistauduttava palveluun luotonantajan hyväksymällä tavalla. Luotonhakijan luottotiedot, osoitetiedot, henkilötiedot ja puhelinnumero tarkistetaan näitä ylläpitävistä rekistereistä. Asiakas hyväksyy nämä ehdot automaattisesti lähettäessään pikalainahakemuksen.\n18-20-vuotta olevat henkilöt voivat hakea 30 euron pikavippejä. 21-65-vuotiaat voivat hakea ensimmäisenä pikavippinä korkeintaan 60 euron vippiä. 100 euron pikavippiä voi hakea, kun on ensin ottanut ja maksanut ajallaan 2 kpl 30 euron vippiä tai 1 kpl 60 euron vippiä. 150 euron pikavipin voi hakea, kun hakenut ja maksanut 100 euron vipin ja suurimman 200 euron vipin saa, kun on hakenut ja maksanut 150 euron pikavipin. Lainasummat nousevat siis portaittain aina, kun on hoitanut edellisen pienemmän vipin asiallisesti ja ajallaan.\nEnsimmäinen Easyvippi pikalainahakemus tehdään aina internetissä. Jatkossa lainan ottaminen onnistuu myös tekstiviestillä. Ensmmäisen kerran lainaa haettaessa, on palveluun tunnistaudutava, kuten jo aiemmin kerroimme. Tunnistautuminen tapahtuu verkkopankkitunnuksilla ja se onnistuu, Sampopankin, Osuuspankin, Aktian tai Nordean verkkopankkitunnuksilla. Tunnistautumisen yhteydessä lainanhakija saa oman henkilökohtaisen PIN-koodin ja sen jälkeen lainanhakija ohjautuu automaattisesti lainanhakusivulle.\nLainojen takaisinmaksuaika on aina 14 vuorokautta. Easyvippi pikavippi on varsin kohtuuhintainen koroiltaan, mutta tekstiviestit joilla lainaa haetaan, on suurehkoja hinnaltaan ja ovat vippimarkkinoiden kalleimpia. Esimerkkinä 30 euron pikavipin kulut korkoineen on 10 euroa, eli pikavipistä tulevan laskun suuruus on 40 euroa. Miinuksena mainittakoon tekstiviestimaksujen suuruus 5€/kpl joita tarvitaan pikalainan hakemiseen. Lainanhakemiseen tarvitaan 2 tekstiviestiä ja ne laskutetaan matkapuhelinlaskun yhteydessä, eli ne maksut eivät varsinaiseen vippilaskuun tule.\nAsiakkaalla voi olla kerrallaan vain yksi pikavippi Easyvipiltä. Kun voimassa oleva laina on maksettu korkoineen eräpäivään mennessä pois, voi hakija hakea uutta pikalainaa. Mikäli 14 vuorokauden maksuaika tulee liian nopeasti vastaan, on asiakkaalla mahdollista siirtää eräpäivää 7 päivää. Eräpäivän siirto tehdään tekstiviestillä ja se maksaa 10 euroa. eräpäivän siirto on tehtävä ennen eräpäivän umpeutumista. Jos siirto tehdään eräpäivän jälkeen, ei siirto ole voimassa. Lasku pikavipistä lähetetään lainanottajan kotiin ja se on maksettava eräpäivään mennessä.\nEasylaina pikalainaa voi hakea 24 tuntia vuorokaudessa. Hakemukset käsitellään kuitenkin vain asiakaspalvelu aikoina. Asiakaspalvelu on avoinna ma-su 8-22. Muina aikoina tehdyt lainahakemukset käsitellään seuraavana aamuna hakemusten saapumisjärjestyksessä. Lainapäätöksen saa palvelun ollessa auki lähes välittömästi hakemuksen lähettämisen jälkeen. Mikäli lainapäätös on myönteinen, saa hakija rahat pikaisesti seuraaviin pankkeihin: Nordea, Sampo, Osuuspankki, Säästöpankki, Aktia tai Paikallisosuuspankit. Muihin kuin edellä oleviin pankkeihin rahansiirto kestää noin 1-2 pankkipäivää.


Haku "vokki resepti" - Ruokaa rakkaudella - reseptit ja ruokaohjeet\nResepti Ruokaa rakkaudella - reseptit ja ruokaohjeet > Hakutulokset 'vokki resepti'\nPossu kasvis vokki resepti\nkasvis, possu, vokki6.4.2012resepti\n…jon sekä viipaloida porkkanan ja paprikan.Isoimmat kiinankaalin lehdet voi laittaa pienemmäksi puolittaen.) Siirrä lihat pois pannulta esim. lautaselle ja paista pannussa kasvikset ja loput sipulit, miedolla lämmöllä, Kansi päällä pehmenee nopeammin. Mausta ja sekoita sekaan paistamasi possunliha. Lämmitä. Tarjoile riisin kanssa. Hakusanat: kasvis vokki kasvis-possu wokki…\npaimenen piiras voitaikina\nsokeriton sinappi resepti\nsyntisen hyvä chilikakku\njauheliha cannelonit ilman tomaattia\nsuolanen täyte lettuihin\nuuniperuna täyte halpa\nhapankorppu rahka puolukka resepti


Alus tilattiin osana vuoden 1896 hankintoja Yhdysvalloista Union Iron Worksilta San Franciscosta, missä köli laskettiin 16. toukokuuta 1897. Alus laskettiin vesille 23. tammikuuta 1898 ja valmistui vielä samana vuonna 1. maaliskuuta.\nVenäjän–Japanin sodan alussa alus osallistui Port Arthurin piirityksen valvontaan ollen amiraali Dewa Shigetōn 3. risteilijälaivueen lippulaivana. Laivueensa mukana se hyökkäsi Port Arthuriin 9. helmikuuta.\nEnsimmäisessä maailmansodassa Chitose kuului Japanin 2. laivastoon, jonka mukana se osallistui Singaporen ja Borneon välisen meritien turvaamiseen. Alus luokiteltiin uudelleen 2. luokan risteilijäksi 1. syyskuuta 1921, jolloin osa sen aseista poistettiin. Alus todettiin vanhentuneeksi 1. huhtikuuta 1928 ja poistettiin alusluettelosta. Alus nimettiin 6. heinäkuuta Haikan No.1:ksi, ja se upotettiin ammunnoissa 19. heinäkuuta 1931 Kochin edustalla.\nNoudettu kohteesta ”https://fi.wikipedia.org/w/index.php?title=Chitose_(1898)&oldid=19346852”\nViimeksi muokattu 19. marraskuuta 2020 kello 14.16\nSivua on viimeksi muutettu 19. marraskuuta 2020 kello 14.16.


Gluteeniton Tortilla | Talous Uutiset\nViveka 127 viestejä – 5.9.2009 20:00. Kiitos tiedosta. Pitänee katsella niistä, kunhan pääsee taas käymään jossain suuremmassa kunnassa. Meillä on aika pienet valikoimat näillä perukoilla.\nPaista tortilloja ilman rasvaa paistinpannulla molemmin puolin niin, että tortilla saa hivenen rusehtavia pilkkuja. Laita haluamaasi täytettä tortillan sisään, kääri rullalle ja herkuttele välittömästi. Seuraksi sopii hyvin raikas salaatti. Resepti: Arja Elina Laine, Myllyn Paras Oy.\nUusi gluteeniton tortilla antaa mahdollisuuden nauttia tacoperjantaista ilman gluteenia. Tortillat ovat nopea ja helppo tarjoiluehdotus illalliselle, koska jokainen voi valita omat lempitäytteensä. Keskikokoinen tortilla on pienempi vaihtoehto, joka sopii täydellisesti.\nTortillat | Myllyn Paras – Paista tortilloja ilman rasvaa paistinpannulla molemmin puolin niin, että tortilla saa hivenen rusehtavia pilkkuja. Laita haluamaasi täytettä tortillan sisään, kääri rullalle ja herkuttele välittömästi. Seuraksi sopii hyvin raikas salaatti. Resepti: Arja Elina Laine, Myllyn Paras Oy.\n15.2.2013 · Maissitortillat itse tehtynä hakkaavat kaupan tortillat mennen tullen. Ota talteen Kotilieden ohje ja sujauta tortillan väliin lempiherkkujasi.\nOld el paso 6kpl/216g gluteenittomat tortillat, old el paso, 8410076473998, ainesosat: tapiokatärkkelys (53%), vesi, valkoinen maissijauho (8%), stabilointiaine (glyseroli, ksantaanikumi), kvinoajauho (4%), amaranttijauho, emulgointiaine (rasvahappojen mono- ja diglyseridit), suola, valmistusmaa: espanja -.\nSanta Maria Santa Maria gluteeniton Tortilla 4 kpl/224 g Lisääjä Jezu ‐ 11.2.2017 Tällaisia löytyi kuulemma Moilasen tehtaanmyymälästä, joten taisi valmistajakin selvitä samalla Tulossa viralliseen.\nMEXICANA WHITE CORN TORTILLAS on valmistettu valkoisesta maissista, joka tekee siitä luontaisesti gluteeniton. Se on ainutlaatuinen maku ja tekstuuri, samanlainen kuin Meksikon alkuperäinen variantti. Niiden käytännöllinen soikea muoto, ne sopivat aidon meksikolaisen tacup-kokemukseen! Lämmitä sitä saadaksesi hyvän maissin maku.


EM-hopeaa - Ida Hulkko\nKäsien kosketus seinään, pään kääntö, lasit pois silmiltä ja katseen tarkennus kohti isoa screeniä areenan takaseinällä. Ainut ajatus, joka päässä liikkuu tuolla hetkellä on se että mitä ihmettä?!\nKatsoin ilosta hämmentyneenä numeroa 3 taululla ja suuni alkoi kääntyä hymyyn. Ajattelin ottaneeni EM-pronssia, mikä tuntui jo itsessään absurdilta ajatukselta. Muutamaa silmänräpäytystä myöhemmin ilon kyyneleet alkoivat valua pitkin poskia, sillä nimeni perässä olikin numero 2, mitä en ollut hämmästykseni keskellä kunnolla huomannut vaan olin katsonut väärää riviä. Voitin EM-hopeaa.\nMikään lause tai sanojen kirjo ei riitä kuvaamaan sitä kiitollisuutta ja ylpeyttä, mitä sillä hetkellä tunsin, kun tajuntaani iskostui finaalin viralliset tulokset. Kaikki se työ ja tuska, mitä monien vuosien jälkeen on tehty, vihdoin osoitti myös muille sen, että kyllä hauskaa pitämälläkin voi menestyä. Omia teitä kulkeneena parivaljakkona hopeamitali on minun sekä Jeren tähänastisen yhteisen matkan huipentuma, mutta samalla kuitenkin vasta matkamme alkua.\n12-vuotiaana pikkurääpäleenä halusin uida, koska nautin jokaisesta hetkestä vedessä. En ajatellut matkani vievän Suomen mestaruutta pidemmälle ja nyt yhtä olympiapaikkaa ja EM-mitalia myöhemmin en voi kuin naureskella sille pienelle pessimistiselle taistelijasielulle, joka olin ja edelleen olen. En voi kuin tässä vaiheessa enää todeta, että ei se stressaaminen, murehtiminen ja itkeminen kuukautta ennen Budapestiin lähtöä mitään auttanut tai helpottanut, mutta tekipähän se ainakin tästä matkasta mielenkiintoisemman ja Jerelle vielä kuormittavamman.\nTämä mitali on omistettu kaikille niille, joita on matkan varrelta epäilty ja naureskeltu. Parempi vain näyttää kieltä kameralle ja uskoa omaan tekemiseen!\nKiitos vielä kerran kaikille tuesta ja onnitteluista. Valmentajat, huoltojoukot, perhe sekä ystävät, olette kultaakin kalliimpia. Erityiskiitos kaikille yhteistyökumppaneille sekä tukijoille, ilman teitä en seisoisi oman olohuoneeni keskellä kyynelehtien tätä kirjoittaessani ja mitalia katsellessani.


Vastaukseni eläinpoliittiseen vaalikoneeseen | Laura Nordström\nEtusivu » Blogi » Vastaukseni eläinpoliittiseen vaalikoneeseen\nVastaukseni eläinpoliittiseen vaalikoneeseen\nBlogi, Ilmasto ja ympäristö, Kaupunki | Laura Nordström | 15.9.2012\nAvainsanat: Eläimet, Kampanja, Kasvissyönti, Kaupunki, Ympäristö\nVastasin seuraavasti SEY:n ja Aninalian eläinpoliittiseen vaalikoneeseen\nKasvisperäisen ruuan osuutta tulee kasvattaa ja lihan osuutta vähentää kunnan julkisissa hankinnoissa, esimerkiksi oppilaitosten ruokailuissa.\nVastaus: Täysin samaa mieltä\nKasvisruoka on ilmasto- ja eläinystävällinen vaihtoehto. Helsingin globaalin vastuun strategiassa (joka hyväksytään valtuustossa 26.9.) tulisi sitoutua kasvisruuan määrän kasvattamiseen. On hyvin ikävää, että kaupunginallituksessa kaatui täpärästi esitys ”Kasvisruuan määrään ja laatuun panostetaan Palmian Catering-tarjonnassa” (https://www.lauranordstrom.fi/2012/09/05/mielipidekirjoitus-hsssa-helsingin-globaalin-vastuun-strategia/). Olen itse ollut kasvissyöjä 15-vuotiaasta lähtien.\nLuomutuotteiden osuutta tulee kasvattaa julkisissa hankinnoissa eläinperäisiä tuotteita ostettaessa.\nKunnan tulee kantaa globaali vastuunsa tekemällä julkiset hankinnat eettisesti. Luomutuotannossa eläimillä on paremmat elinolot (ne tosin voisivat olla vieläkin paremmat) ja tuotanto on ympäristöystävällisempää. Itse ostan luomua ja olen edistänyt luomuhankintoja mm. Unicafén hallituksessa. Siellä ongelmana oli välillä suurten erien saatavvuus, joten kaupunginkin pitäisi pystyä tekemään hankintansa luomulle sopivissa erissä.\nLöytöeläinpalvelujen kilpailutuksessa tulee ottaa hinnan rinnalle tärkeimmiksi kilpailukriteereiksi löytöeläintalon henkilökunnan ammattitaito sekä sellaiset eläinten pito-olosuhteet, jotka selkeästi lisäävät eläinten hyvinvointia.\nHinnan ei ylipäätään tule olla ainoa kriteeri kilpailutuksissa. Eläinten käsittely ja lajityypillisten tarpeiden tuntemus vaativat asiantuntemusta. Löytöeläinpalvelut on kilpailutettava ja asiantuntemus sekä pito-olosuhteet otettava kilpailutuksen kriteereiksi. Eläinten hyvinvoinnista ei voi tinkiä, varsinkin sellaisissa olosuhteissa, joissa eläin joutuu itselleen vieraaseen ympäristöön.\nJokaisen Suomen kunnan tai kaupungin tulee perustaa valvontaeläinlääkärin virka yksin tai yhteistyössä naapurikuntien kanssa.\nEläinsuojeluvalvontaan ei ole ollut tarpeeksi resursseja, mikä on heikentänyt eläinten hyvinvointia. Tämän tulee muuttua. Valvontaa tekevän lääkärin kaksoisrooli kunnaneläinlääkärinä on puolueettomuuden näkökulmasta hankala. Siksi varsinkin pienemmissä kunnissa kannattaisi olla yhteinen valvontaeläinlääkäri, joka huolehtii eläinten hyvinvoinnista ja alkutuotannon hygieniasta.\nKannattaa katsoa sivuiltani, millaista on olla kasvissyöjänä maailmalla.\n« Lauantaina 15.9. tukikirppis\nSadonkorjuun juhlaa »


Livetysketju - futis - Sivu 44 - Ylikerroin.com\nTänään on 27.04.2018, 05:48.\nViesti Kirjoittaja razor » 17.09.2010, 18:37\n6 minuuttia ja rippikouluporukka saa noukkia ekan boltsin verkosta\nViesti Kirjoittaja razor » 18.09.2010, 15:51\nHuikea maali Litmaselta ja vittu mihin paikkaan!\nViesti Kirjoittaja JussiQ » 18.09.2010, 16:08\nViesti Kirjoittaja maig » 18.09.2010, 18:03\nOon hehkuttanu Wolvesia, Newcastlee ja Birminghamia koko kauden. Toivottavasti joku on kuunnellut\nTosin nyt ne tulee rymisten alas kun tulin tänne leijumaan.\nViesti Kirjoittaja maig » 18.09.2010, 19:03\nmaig kirjoitti: Oon hehkuttanu Wolvesia, Newcastlee ja Birminghamia koko kauden. Toivottavasti joku on kuunnellut\nNewcastle piti, Birmingham ja Wolves romahti. Oli vielä X2 Wolvesille\nViesti Kirjoittaja pösilö » 18.09.2010, 19:09\nmitä sä maikki tohon castleen vedit kun sun vihje oli lupissa kuitenkin tasuri ja overi siihen peliin?\nViesti Kirjoittaja maig » 18.09.2010, 19:24\nEn lyönyt Castlea, ei ollut ylikertoimia sille. Lyön, mitä tänne kirjoitan, mutta moneen kertaan olen täällä haastanut kotijoukkueen törkeät kotivoiton todenäköisyydet.\nVedonlyönnillisesti mulle toinen puoliaika oli ihan jees, toivoin, että Everton tasoittaa ja Brom-Birm menee overiksi. Wolvesin romahtaminen loppuminuuteilla tosin oli aika suolesta.\nEi tässä muuta kuin ikuinen rakkaus altavastaajia kohtaan.\nViesti Kirjoittaja Pine Chip » 18.09.2010, 19:51\nFC Lahti ja Tps (tuurilla ja taidolla) paikkas aika hyvin Evertonin (en pelaa niitä enää koko kaudella)...Hjuva puuhapallo!\nViesti Kirjoittaja vakioukko » 19.09.2010, 16:50\nBerba nähnyt Litin eilisen.\nViesti Kirjoittaja maig » 19.09.2010, 17:03\nHelvetin Evans, eka se aiheuttaa selvän pilkun ja sit tekee pallolle reiän muuriin. Ja taas veti jalat alta Torresilta.\nPaljonko on kaverille maksettu?\nViesti Kirjoittaja byte » 19.09.2010, 19:56\nAasialaiselle pelaajatarkkailijalla ei tullut hukkareissua. Montako rekkaa tarvitaan rahojen kuljettamiseen. Mä veikkaan et kaksi! Porilaistenkin tulevien kausien budjetit kunnossa.\nViesti Kirjoittaja razor » 19.09.2010, 20:06\nbyte kirjoitti: Aasialaiselle pelaajatarkkailijalla ei tullut hukkareissua. Montako rekkaa tarvitaan rahojen kuljettamiseen. Mä veikkaan et kaksi! Porilaistenkin tulevien kausien budjetit kunnossa.\nKyllä Ropsi ehtii vielä lyödä kaksnumeroiset tauluun\nEkaks pelataan about 10 kipaletta 0-0 peliä ja sitten ku PoPa tulee kylään niin ladotaan maaleja ku viimeistä päivää\nViesti Kirjoittaja Weedge » 19.09.2010, 20:28\nViesti Kirjoittaja winorloose » 19.09.2010, 22:09\nRubin + FH = money\nViesti Kirjoittaja Romppanen » 19.09.2010, 22:44\nViesti Kirjoittaja zot » 20.09.2010, 20:08\nMukavaa suomijalkapalloa taas.. IFK Mariehamn +0.25 @2.06 (1-0) 59' kohdalla .. ottelun alussa kertoimet +0.25 @1.82 paikkeilla .. Kun nyt olisi ollut edes Hakan taydellista hallintaa mutta ei...\nE. Jahans 2-1 penaltista - olisiko tuomarilla ollut over2.5 vetamassa?\nViesti Kirjoittaja karikar » 20.09.2010, 21:21\nJa juuri ennen Hakan 1-0 maalia IFK Mariehamn +0,25 tais olla jo n. 2,20, livessä tosiaan MIFK alko yllättäen nouseen vaikka aluks ehti olla jo lievä suosikkikin. Sit vähän ennen maalia kauhee rykäys ylöspäin. No, oli kiva taas hävitä rahaa kun tietää että varmasti meni hyvään tarkoitukseen\nViesti Kirjoittaja Tenkrat » 20.09.2010, 21:29\nkarikar kirjoitti: Ja juuri ennen Hakan 1-0 maalia IFK Mariehamn +0,25 tais olla jo n. 2,20, livessä tosiaan MIFK alko yllättäen nouseen vaikka aluks ehti olla jo lievä suosikkikin. Sit vähän ennen maalia kauhee rykäys ylöspäin. No, oli kiva taas hävitä rahaa kun tietää että varmasti meni hyvään tarkoitukseen\nSe kerroin nous 1.halfilla täysin aiheesta, sen verran paska MIFK oli tuolloin.\nViesti Kirjoittaja karikar » 20.09.2010, 21:40\nHaista ny v..u!!! Ja Hakako oli sun mielestä ennen johtomaalia niin hyvä että kertoimien kuuluikin nousta?\nViesti Kirjoittaja Tenkrat » 20.09.2010, 21:50\nkarikar kirjoitti: Haista ny v..u!!! Ja Hakako oli sun mielestä ennen johtomaalia niin hyvä että kertoimien kuuluikin nousta?\nOli se niin hyvä tai paremminkin MIFK oli niin huono. 2.Halfin alkuun tulivat sitten kovin passiivisesti ja MIFK pääs viemään alkua.\nEdit. Unohtui sanoa että u2.5 ja MIFK olis myös itsellä peleissä.\nViimeksi muokannut Tenkrat, 20.09.2010, 22:01. Yhteensä muokattu 1 kertaa.\nViesti Kirjoittaja karikar » 20.09.2010, 21:58\nTaisin katsella sit jotain vanhaa peliä kun Huttusen Okakin näytti olevan maalissa\nViesti Kirjoittaja razor » 22.09.2010, 00:32\nJokohan Goodisonilla alkaa Moyesin lähtölaskenta? Liigassa 5 peliä ilman voittoa ja nyt Brentford anto monoa liigacupista.\nViesti Kirjoittaja Neo » 22.09.2010, 12:13\nrazor kirjoitti: Jokohan Goodisonilla alkaa Moyesin lähtölaskenta? Liigassa 5 peliä ilman voittoa ja nyt Brentford anto monoa liigacupista.\nEi tämä ole vielä lähelläkään Moyesin paskinta starttia: kaudella 05/06 liiga aloitettiin saldolla 1-0-7 ja 1 tehty maali, eikä kenkä vielä silloinkaan heilunut. Toiseksi, Everton ei voisi käytännössä parempaa manageria saada, joten potkut olisivat kovin turhat muuten kuin joukkueen herätysmielessä.\nViesti Kirjoittaja west hampton » 22.09.2010, 22:03\nPerparim Hetemaj teki Brescialle 1-0...hieno maali....Hyvä Suomi.\nViesti Kirjoittaja laudrup » 22.09.2010, 23:09\nRoomalla vitsit vähissä.\nRanierin lähtölaskenta alkanut? Toki jos lähtee niin Nevertonista tai Poolista vapautuu viimeistään joulun jälkeen uus mesta.


Onko hiiva vegaani?\nMikä on hiiva, ja onko se vegaani?\nUsein elintarvikkeet voidaan luokitella selvästi vegaaneiksi tai ei. Jotkut - kuten hiiva - voivat kuitenkin aiheuttaa sekaannusta. Tässä artikkelissa tarkastellaan erityyppisiä hiivoja ja arvioidaan, voidaanko hiivaa pitää vegaanina.\nMikä on hiiva ja mihin sitä käytetään?\nMiksi useimmat vegaanit sisällyttävät hiivan ruokavalioonsa\nHiiva on yksisoluinen sieni, joka luonnollisesti kasvaa maaperässä ja kasvien pinnalla.\nHiivakantoja on satoja, ja vaikka jotkut niistä ovat haitallisia ihmisille, toiset voivat palvella hyödyllisiä toimintoja.\nEsimerkiksi hiiva voi auttaa elintarvikkeita, kuten leipää, olutta, viiniä, käymistä tai hapatetta. Se voi myös lisätä makua elintarvikkeisiin tai parantaa niiden koostumusta, kuten usein tapahtuu juustoteollisuudessa.\nHiiva on luonnostaan runsaasti B-vitamiineja ja joskus väkevöity lisä vitamiineilla ja mineraaleilla. Siksi tiettyjä lajikkeita voidaan käyttää parantamaan elintarvikkeiden tai aterioiden ravintosisältöä.\nLopuksi sitä voidaan käyttää väliaineena farmaseuttisten lääkkeiden tutkimiseen, tuottamiseen tai testaamiseen, jotka on tarkoitettu erilaisten sairauksien hoitoon.\nKoska hiiva on elävä organismi, jotkut ihmettelevät, voidaanko se sisällyttää vegaaniseen ruokavalioon.\nToisin kuin eläimissä, hiivoissa ei ole hermostoa. Tämä tarkoittaa, että he eivät kokea kipua - mikä lopulta erottaa heidät eläimistä.\nEhdotettu sinulle: Terveellisen ruokavalion opas: Ravinteita, makroja, vinkkejä ja paljon muuta\nKoska hiivan syöminen ei aiheuta sen kärsimistä eikä siihen liity eläinten hyväksikäyttöä tai julmuutta, hiivaa pidetään tyypillisesti vegaaniruokana. Pieni vähemmistö vegaaneista saattaa silti välttää sitä, koska se on elävä organismi.\nTietyt tyypit, kuten ravitsemus- tai torulahiivat, ovat trendikkäitä lisäyksiä vegaaniseen ruokavalioon. Ne auttavat lisäämään umamia, lihaista tai juustoa sisältävää makua aterioihin ilman eläintuotteita.\nLisäksi ravintohiiva on täynnä B-vitamiineja, jotka ovat ravintoaineita, joista vegaaniruokavaliosta usein puuttuu.\nHiivaa on monenlaisia, mutta vain harvat käytetään tällä hetkellä elintarvikkeiden, mukaan lukien:\nTätä S. cerevisiae -hiivan elävää viljelmää käytetään tyypillisesti oluen valmistamiseen. Hiivasolut tapetaan panimoprosessin aikana ja joskus kulutetaan vitamiini- ja mineraalipitoisena lisäaineena.\nTätä elävää S. cerevisiae -hiivaviljelmää käytetään leivän ja muiden leivonnaisten hapattamiseen. Hiiva tapetaan kypsennyksen aikana ja antaa leivälle sen tyypillisen hiivaisen maun.\nTämä passiivinen S. cerevisiae -hiivaviljelmä voi lisätä ruokiin suolaisia, juustollisia tai pähkinäisiä makuja. Ravintohiiva deaktivoidaan valmistuksen aikana ja väkevöidään usein vitamiineilla ja mineraaleilla.\nC. utilis -hiivan passiivinen viljelmä, jota käytetään puun muuttamiseen paperiksi, torulahiivaa käytetään tyypillisesti koiranruuan valmistukseen. Se sanoi, että se voi myös lisätä lihaista, savuista tai umami-makua ihmisruokiin.\nTämä ruoka-aromi valmistetaan S. cerevisiae -hiivan passiivisista solupitoisuuksista. Hiivauutteita käytetään lisäämään umami-makua pakattuihin elintarvikkeisiin tai levittämään levitteitä, kuten Marmite ja Vegemite.\nRaakaa hiivaa ei yleensä suositella, koska se voi johtaa turvotukseen, kouristuksiin, ummetukseen tai ripuliin. Se voi myös lisätä sieni-infektioiden riskiä, etenkin kriittisesti sairailla ihmisillä tai joilla on heikentynyt immuunijärjestelmä.\nYksi poikkeus on probioottihiiva S. boulardii, jota useimmat ihmiset voivat turvallisesti kuluttaa probioottilisäaineissa.\nMuuten hiivoja, jotka tehdään passiivisiksi keittämisen, käymisen tai valmistuksen avulla, voidaan turvallisesti käyttää elintarvikkeiden maun tai ravitsemuksellisen sisällön parantamiseen.\nPäivitetty viimeksi 8. kesäkuu 2021, ja asiantuntija on tarkistanut sen viimeksi 24. tammikuu 2021.\nIhmiset, jotka lukevat “Onko hiiva vegaani?”, rakastavat myös näitä artikkeleita:\nOnko margariini vegaani?\nMistä margariini on tehty ja onko se vegaani?\n6 todisteisiin perustuvaa nokkosen hyötyä\n9 näyttöä, jotka perustuvat kefirin terveyteen\nSuomi Suomi English Deutsch Dansk Español Português Français Italiano Nederlands Türkçe Pусский Bahasa Indonesia Polski Čeština Svenska Norsk Bokmål Română Hrvatski Tiếng Việt Magyar Ελληνική Українська Shqipja Српски језик 日本語 汉语 한국어


arkimietteitä: Arki on alkanut\njoten on aika kirjoittaa taas arkimietteitäni tänne blogiin. Olimme poissa arjesta yli kahden kuukauden ajan, kun purjehdimme Itämeren rantoja vastapäivään. Kuljimme siis Viron, Latvian, Liettuan ja Puolan kautta pohjois-Saksaan, jonne jätimme viime viikolla veneemme talvisäilöön. Juttua matkasta voi toistaiseksi lukea Loki-palvelusta. Syksyn mittaan saanen valmiiksi matkasta kertovan blogin, jossa on myös kuvia.\nSiis arki alkoi, kun lauantaina auringon nousun aikaan saavuimme rahtilaivalla Hankoon.\nIlma on onneksi ollut oikein leppoisa ja lämmin, joten heinän leikkuu sujui viikonloppuna mukavasti. Varsinkin kun ystävämme toi kunnon päältäajettavan leikkurin lainaksi. Jannu oli käynyt leikkaamassa nurmikon muutama viikko aiemmin, joten aika helppo se oli nyt saada sileäksi. Vaan toisin oli niittyni laita.\nSe oli kasvanut koskematta koko kesän ja pani todella hanttiin leikkuuterien alla. Ja miten vaikeaa sitä olikaan haravoida. Eikö kukaan kysy, että miksi se piti haravoida? Niin, paitsi mies, joka olisi jättänyt pihan leikkuunsa jäljiltä silleen. No, osa pitkää heinää vain kaatui ja sotkeutui maata vasten, joten leikatut heinät piti saada pois, jotta sen läntin pääsee leikkamaan vielä uudestaan, kunhan ne korret nousee pystyyn...\nOlimme lähettäneet veneestä ylimääräisiä tavaroita postipakettina kotiin. Tänään saimmekin noutaa postista kaksi kahdenkymmenen kilon laatikkoa, jotka muuten olivat tulleet samalla laivalla kanssamme Lyypekistä Hankoon. Siispä sain jo pestyä ja kuivumaan koneellisen pyykkiä, aika arkitouhua sekin. Toivottavasti se 7 kilon pakettikin saapuu pian; siellä on lisää pyykättävää.\nTässä muutaman päivän aikana olen huomannut, että mikään ei ole muuttunut... Nyt siis tuntuu jo, kuin en olisi missään ollutkaan, vaikka olinkin yli 9 viikkoa muissa maisemissa. Onneksi saan kuitenkin palata matkalle vielä monta kertaa, kun puran kuvat läppäriltä pöytäkoneelle ja pääsen niitä järjestämään. Kuvia tuli otettua taas kohtalaisen paljon, vaikka se uusi järjestelmäkamera varastettiinkin mikä Lie pajassa. Onneksi mukana oli kolme muutakin kameraa, joten materiaalia riittää.\nVaikka kyllä on kuitenkin joku muuttunut: Lähtiessämme heinäkuun alussa oli päivä pitkä ja yö lyhyt. Tänään tiistaina aurinko nousi vasta kello 6.48 ja laski jo kello 20.00. Päivän pituus oli siis vain 13h 12 minuuttia. Syksy siis taitaa oll jo käsillä, vaikka ilma onkin nyt melko lämmin.\nMatkalla jouduin istumaan koneella ja netissä iltamyöhällä, kun aina päivisin ei ollut mahdollisuutta. Samoin näyttäisi täällä kotonakin käyvän, joten taidanpa nyt lähteä yöpuulle...\nTunnisteet: Liepaja, Loki.fi, postipaketti, päivän pituus\nParemman toivossa, jatkuu


Sähköyhtiöiden tapa toimia ei vastaa tätä päivää - eKaista\nAiomme mullistaa sähkömarkkinat. Kuulostaako kovalta? Saakin kuulostaa, koska se todellakin on tavoitteemme.\nAjatus eKaistasta lähti siitä, että sähköyhtiöt hyödyntävät kuluttajien sähkönkulutuksesta kerättyä dataa todella huonosti – ei niiden ole tarvinnut, kun kauppa käy muutenkin.\nKuluttajan näkökulmasta tärkein kriteeri on huolettomuus eli se, että sähköä riittää. Laskun hetkellä kiroillaan hetki ja maksetaan se sitten pois – ja unohdetaan koko homma seuraavaan laskuun asti.\nMeidän mielestämme sähköyhtiöiden tapa toimia ei vastaa tätä päivää. Hinnoittelu on juuri sitä kuuluisaa rakettitiedettä: siirtomaksu, energiamaksu, verot, kausisähkö, yösähkö jne. Harvassa kodissa oikeasti tiedetään, mikä on heille järkevin sähkösopimuksen muoto. Ja sähköyhtiöiden intresseissä ei ole asiakasta asiassa valistaa.\nVerkko on pullollaan palveluita, jotka laskevat “edullisimman” tarjouksen. Edullisuus on kuitenkin häilyvä käsite, sillä esimerkiksi pörssisähkön hintoja ei pysty vertailemaan järkevästi. Lisäksi sopimuksentekohetken edullisuus perustuu usein pitkiin määräaikaisiin sopimuksiin, eikä kuluttaja välttämättä pysty tietämään, mikä sopimusajan todellinen kustannus tulee olemaan. Läpinäkyvyys sähkömarkkinoilla on kauttaaltaan heikkoa – ja puhelinluukuttajat kiittävät…\nSiirtohinnat puolestaan ovat nousseet koko ajan – ja varsin rajusti ovatkin. Tästä aiheesta enemmän myöhemmin.\nTämän me haluamme eKaistan myötä muuttaa. Yksi lasku, yksi kuukausihinta, ei yllätyksiä – se ei ole mielestämme liikaa vaadittu, vaan päinvastoin näin sen olisi pitänyt aina olla. Sähköyhtiöt ovat hinnoittelunsa kanssa edelleen samalla tasolla kuin teleoperaattorit olivat 10 vuotta sitten.\nMikä tässä on meidän busineksemme? Se on se, että eKaistan älykkään teknologian ansiosta sähköä kuluu aiempaa vähemmän ja sitä kuluu vähemmän ennen kaikkea kalliiden, sähköverkkoa eniten kuormittavien tuntien aikana. Näin kertyvästä säästöstä eKaista kattaa omat kulunsa ja kuluttaja säästää edelleen. Kaikki voittavat – paitsi sähköyhtiö.\nTämä säästää myös ympäristöä; parhaassa tapauksessa eKaistan ansiosta saamme vähennettyä fossiilisten polttoaineiden käyttöä huomattavasti.


Mikko Koivun ketjulta odotetaan lisää tehoja | NHL.com\nMikko Koivun ketjulta odotetaan lisää tehoja\nMikko Koivu ei ole koskaan tullut arvokisoista kotiin ilman mitalia, mutta se ei lohduta Minnesota Wildin faneja, jos menestystä ei ala tulla myös NHL:ssä. Koivu on nyt 28-vuotias, ja tämän pitäisi olla hänen uransa parasta aikaa.\nWild on ollut miehen panokseen tyytyväinen, siitä paras osoitus oli Koivun kesällä 2010 allekirjoittama uusi, seitsenvuotinen sopimus – ja sen myötä tulevat 47.25 miljoonaa taalaa.\nSopimuksen tekohetkellä Koivu oli juuri pelannut tuloksellisesti uransa parhaan NHL-kauden. Hän teki omat ennätyksensä niin maaleissa kuin syötöissäkin, joten 22+49=71 pistettä oli luonnollisesti hänen yhden kauden ennätyksensä. Viime kaudella hän oli sivussa 11 ottelusta ja pistesaldokin putosi 62:een. Turkulaishyökkääjä teki viime kaudella 17 maalia, niistä kahdeksan vuoden 2011 puolella.\nTämän kauden runkosarjan 15 ottelun jälkeen Koivun maalimäärä on enemmän kuin vaatimaton: 1. Hän on siis tehnyt kalenterivuoden 2011 aikana pelaamissaan 49:ssä NHL-ottelussa yhdeksän maalia.\nMinnesota on tällä hetkellä Läntisessä konferenssissa neljäntenä, mutta kisa on tiukkaa, sillä peräti yhdeksän joukkuetta on neljän pisteen sisällä.\n– Suurin ongelmamme on ylivoimapeli. Se ei toimi. Meidän on ehdottomasti tehtävä enemmän maaleja, että pystymme taistelemaan konferenssin parhaiden joukkueiden kanssa, Wildin toimitusjohtaja Chuck Fletcher sanoi ESPN:lle.\nTehottomuus ei ole ainoastaan Koivun ongelma. Minnesotan lisäksi ainoastaan St. Louis Bluesissa joukkueen parhaalla pistemiehellä on vain 10 tehopistettä. Wild tekee liigassa toiseksi vähiten maaleja per ottelu, 2.13, takanaan vain Anaheim Ducks (1.87)\nMutta ei Koivu ole koskaan ollut maaliruisku. Hän on kuuden kauden mittaisella NHL-urallaan sivunnut 20 maalin rajaa kaksi kertaa ja ylittänyt sen kerran (22 maalia kaudella 2009-10). Hän teki parhaalla SM-liigakaudellaankin vain seitsemän maalia.\nNyt Koivun pistekeskiarvokin on vain 0.6, eli hieman alle hänen aiempien kausiensa tason, joka on noin 0.86 pistettä per ottelu. Mikko Koivu on kuitenkin Wildin pistepörssissä kakkosena, Dany Heatleyn (5+5=10) takana.\n– Meidän on saatava enemmän tehoja kahdelta parhaalta hyökkäysketjultamme. Me odotamme heiltä sitä, Fletcher sanoi.\nNiinpä Mikko Koivunkin pitää osua tolppien väliin. Useammin kuin kerran 15:ssa ottelussa.\nPS. NHL:ssä on tällä kaudella esiintynyt 19 suomalaispelaajaa. Heidän keskimääräinen pistesaldonsa on 5.8. Teemu Selänne on tehnyt pisteitä yhtä paljon kuin Mikko ja Saku Koivu yhteensä, 14.


Kameran edestä ja takaa - Siivet\nEnnen Siivet-lehden päätoimittajuutta olen tutustunut toimittajan työhön mukavissa ja ei niin mukavissa merkeissä, enimmäkseen kameran edessä. Journalistin ohjeet olen tavannut kannesta kanteen edestakaisin ennen kuin olin Siivet-lehdestä mitään kuullutkaan.\nEräs ihon kananlihalle saanut episodi tapahtui vuoden 2013 lentonäytöstämme seuranneena maanantaina: Tapahtumamme oli mennyt kaikin puolin hyvin, ja näytösviikonloppua seuranneena päivänä join aamukahviani Lomahotelli Jämin terassilla hyvin rentoutuneena, kun puhelimeni soi. Vastasin, ääni toisessa päässä sanoi: ”Yleisradiostahuomenta, toimittaja se ja se.” Tuumin ilahtuneena, että Yle haluaa tehdä tapahtumasta juttua. Mielialani laski muutaman pykälän, kun toimittaja jatkoi: ”Olette myyneet tapahtumassanne ilman kuittia tuotteita, miten kommentoitte?” Olin kuin puulla päähän lyöty, mitä tämä tarkoittaa? Sain selville, että meistä, siis tapahtuman järjestäjästä oli tehty ilmianto verottajalle, poliisille ja Ylelle, että myymme ilman kuittia tuotteita.\nToimittaja kertoi, että hän kirjoittaa tästä parhaillaan uutista, ja haluaa nyt kuulla tapahtuman johtajan kommentin.\nPyysin lisätietoja ja pari tuntia lisäaikaa, jotta voisin omassa päässä selvittää tapahtunutta. Ne sainkin saatesanoin, että juttu julkaistaan, vaikken asiaa kommentoisikaan sovittuun kellonaikaan mennessä. Soitin toimittajalle takaisin hetkeä ennen määräaikaa ja kerroin mitä olin saanut selville, tärkeimpänä sen, ettei mainittu jupakka liittynyt meihin tapahtuman järjestäjinä mitenkään. Toimittaja piti kuitenkin juttua julkaisemisen arvoisena, jolloin pyysin, ettei toimittaja jutussaan kertoisi tapahtuman nimeä, johon hän suostuikin. Julkaistussa jutussa sitten luki, että ”lentotapahtumassa Jämijärvellä”.\nArvannette, etten hihkunut riemusta.\nHaastatelluksi olen tullut kerran jos toisenkin ennen tuota ja tuon jälkeen, ja mikäli aikataulu sallii, pyydän jutun kommentoitavaksi ennen julkaisua, jotta ainakin termit olisivat oikein. Toisaalta, jos juttuun muutama virhe jää, niin eipä niistä kannata äläkkää nostaa, työtään toimittajat vain tekevät. Niin myös tuon kuittiepisodin yhteydessä,vaikka se itsestä pahalta tuntuikin.\nEdelleen, nyt kameran takaa toimiessani pidän tärkeänä sitä, että faktat ovat oikein. Ennen lehden painoon menoa kaikki jutut tarkistetaan paitsi kirjoittajien, myös haastateltujen toimesta, mikäli julkaisuaikataulu sen vain suinkin sallii. Journalistinen päätösvalta pysyy kuitenkin aina toimituksella, vaikka välillä haastatellut haluaisivatkin editoida juttuja rankalla kädellä. Isälliset neuvot tyyliin ”on lehden edun mukaista, että..” jätämme omaan arvoonsa – toisesta korvasta sisään, toisesta ulos. Uskon, että loppujen lopuksi on kaikkien osapuolten edun mukaista, että tämän kokoisessa maassa on edes yksi poliittisesti ja aatteellisesti sitoutumaton ilmailulehti, joka uskaltaa kirjoittaa aroistakin aiheista.\nTämän numeron ilmestymisen aikoihin putkahtaa postin mukana myös lasku seuraavasta tilausjaksosta. Nostimme tilaushintoja parilla eurolla, irtonumeron hinta nousi euron. Edelleen on edullisempaa tilata lehti suoraan kotiin kuin ostaa jokainen numero lehtihyllystä.\nLue lisää: Siivet-lehti 6/2019\nEdellinen artikkeliDiskuteerataan, ei dissata\nSeuraava artikkeliKoskaan ei pitäisi sanoa ei koskaan\nNorwegian aloittaa uudelleen 76 lentoreittiä 1. heinäkuuta alkaen. Reittejä avataan sekä maiden sisäisillä että ulkomaan reiteillä Euroopassa. Reittien uudelleen käynnistäminen on tulosta asiakkaiden kasvaneesta…


Talous toipuu hitaasti koronalamasta - Extralehdet\nToimitus 17.6.2020 Talous\nKoronaviruksen leviämisen hillitsemiseksi tehdyt rajoitustoimet supistavat Suomen taloutta merkittävästi tänä vuonna. Talous alkaa toipua hitaasti loppuvuodesta 2020. Talouden toipuminen edellyttää kuitenkin selvästi parempia näkymiä vientimarkkinoilla sekä kohenevaa luottamusta Suomen talouden kykyyn luoda kasvua ja työllisyyttä.\nJulkinen talous velkaantuu tänä vuonna erittäin nopeasti. Julkisen talouden alijäämä kasvaa yli 8 prosenttiin, ja julkisyhteisöjen velka kipuaa suhteessa bruttokansantuottoon noin 71 prosenttiin. Tulojen ja menojen välinen epätasapaino pienenee lähivuosina, kun väliaikaiset tukitoimet päättyvät ja talouskasvu elpyy. Julkinen talous pysyy 2020-luvun puoliväliä lähestyttäessä silti edelleen selvästi alijäämisenä.\n– Tuki yrityksille, työllisyydelle ja toimeliaisuudelle kantaa meitä yli kriisin mutta heikentää julkista taloutta merkittävästi. Elvytyksen ja jälleenrakennuksen rinnalla pitää pian päättää toimista, joilla vakautetaan julkinen taloudenpito pidemmällä aikavälillä, sanoo osastopäällikkö, ylijohtaja Mikko Spolander.\nKoronapandemian leviämisen estämiseen tähtäävät rajoitustoimet ja tartunnan pelko johtivat maailmantalouden jyrkkään supistumiseen. Kokonaisuudessaan maailmantalous supistuu 5 prosenttia vuonna 2020. Näkymät ovat kuitenkin kirkastuneet, koska valtiot ja keskuspankit ovat tukeneet taloutta ennätyksellisin toimin. Maailmantalous alkaa elpyä jo kuluvan vuoden jälkipuoliskolla, ja ensi vuonna maailmantalous kasvaa vajaat 4 prosenttia.\nKiinan taloudessa pahin vaihe ajoittui kuluvan vuoden ensimmäiseen neljännekseen. Kiinan teollinen tuotanto on jo jossain määrin palautunut, mutta kuluttajat ovat yhä varovaisia. Euroalueella palvelusektori pysähtyi käytännössä kokonaan ja teollisuuden tuotanto kärsi kysynnän vähentymisestä. Yhdysvalloissa talouden aktiviteetti on vähentynyt jyrkästi ja työttömyys kasvanut ennennäkemättömän nopeasti.\nMaailmankauppa vähenee voimakkaasti tänä vuonna. Erityisen voimakasta väheneminen on euroalueella. Yhdysvalloissa ja nousevissa talouksissa kauppa vähenee maltillisemin.\nJulkinen talous velkaantuu erittäin nopeasti\nJulkinen velka kasvaa tänä vuonna noin 20 miljardilla eurolla. Taantuma pienentää verotuloja ja kasvattaa työttömyysmenoja. Julkisen talouden sektoreista valtiontalous sukeltaa syvimmälle. Julkinen velka jatkaa kasvuaan, ja velkasuhde lähestyy 80 prosenttia vuonna 2024.